text:
Manzi Irénée Ruhogo ni umusore w’imyaka 23 y’amavuko, akaba yaratanze ubutumwa ahantu henshi hatandukanye abinyujije no kuri ibyishimo.com ngo bubashe kugera ku banyarwanda benshi . Mu buhamya bwe avuga ko yakundanye n’umukobwa ukorana n’amashitani agashaka kumugira igitambo kwa Satani.
Muri ubu buhamya bwe avuga uburyo umukobwa yagiye amukurikirana, uburyo yakoreshwaga n’imyuka idasanzwe ndetse n’ibindi bitandukanye. Isomere nawe ubwo buhamya :
Ndangiza umwaka wa gatandatu twagiye mu ngando ariko nari mfite ingeso y’ubuhehesi no gukunda abakobwa cyane. Hari mugenzi wanjye witwa Uwayezu Pascal twiganaga kandi duturanye hano i Kigali, uwo musore twari nk’abavandimwe noneho twaje guhura ambwira ukuntu yakijijwe, ariko namufataga nk’umwesikoro (escrot) wa mbere ubaho! Ni uko buracya mubyara wanjye aza kunsura tujyana muri SFB, icyo gihe nari mfite Laptop tujya gushaka Wireless muri SFB nyine, noneho mu gutaha duhura n’umukobwa mwiza bari baturanye i Nyagasambu. Icyo gihe mubyara wanjye yari arwaye, uwo mukobwa araza aradusuhuza maze ahita atahana mubyara wanjye ariko nkimubona n’ukuntu yasaga numvise mukunze cyane ariko bigeraho bimvamo.
Ngeze mu rugo nka sa tatu nimero irampamagara, nditaba maze umuntu arambwira ati: “Nitwa Lenivo Masengesho; umwe wajyanye na mubyara wawe, none wazanshakiye inzu yo gukodesha aho i Gikondo hafi y’ishuri!” Ni uko kuko uwo mukobwa yiga muri SFB, ndamubwira ngo ntaho nyizi hafi aho ariko nyibonye namubwira.
Naramubwiye ngo amazu nzi arahenze noneho arambwira ngo nkomeze mushakishirize, ndayishaka ndayibura noneho umunsi umwe ngeze mu rugo nsanga abapangayi babaga mu rugo bavuye mu nzu, ndamuhamagara ndabimubwira. Icyo gihe hari hashize icyumweru cyose twaratangiye gukundana naho undi mukobwa twari inshuti aho nigaga nari ndimo gushwana nawe. Narebaga uwo Lenivo Masengesho ukuntu afite imisatsi igera mu mugongo kandi ari mwiza, afite mu nda heza n’amabuno, nkumva umubiri wanjye nasheshe urumeza, nari ndi mu rukundo ariko ninsobanukirwe n’ibiri kumbaho.
Ubwo umukobwa yaje kureba inzu yo mu rugo arayishima maze nanjye ku mutima nti mbonye amahirwe nzajya ninyabya mu nzu ye turyamane ariko ndi gutekereza ukuntu nzajya ninjiramo marume atambonye. Inzu rero umukobwa yarashimye noneho aza mu rugo ari kuwa mbere, kuwa kabiri mpura na ya nshuti yanjye Pascal nababwiye wari warakijijwe, tuganira ku rukundo rw’ Imana, mubwira ko nifuza gukizwa nkareka abakobwa bose ngakunda uwo wenyine. Yanyemereye kumperekeza aho abantu bo mu rugo basengera (mu Isano i Gikondo kuri Sinai Church).
Ubwo wa mukobwa yaragarutse, aza mu rugo kwishyura inzu ahasanga Pascal n’abantu bose bo mu gipangu tugiye gusenga, icyo gihe hari kuwa gatatu. Ni uko marume abwira uwo mukobwa ati urishyura nibura amezi abiri, ariko yari yazanye ay’ukwezi kumwe. Ni uko turamubaza duti uraseng? Nawe ati yego, noneho ndamubwira nti niba koko usenga ngwino aho nanjye ngiye gusengera tujyane, arabyemera ariko njyewe bwari ubwa mbere kuva ntangiye amashuri yisumbuye nkanayarangiza nibwo nari ngiye gusenga mbishaka. Erega si kera, ni ejobundi mu kwezi kwa mbere k’uyu mwaka.
Ni uko turagenda ndetse umukobwa aratubwira ngo turarangizanya amateraniro, tugeze mu rusengero Pasiteri atera korasi wa mukobwa amufasha kuririmba, nanjye mu mutima nti naratomboye niboneye umukobwa uzi Imana. Ubwo ariko Pasiteri ahita avuga ngo aha mu rusengero harimo umuntu wazanye imyuka mibi, sinamenya ibyo aribyo. Akimara kubivuga umukobwa ahita acunga hasohotse abakobwa babiri, ahita asohoka nawe aragenda ntiyagaruka, pastier nabyo arabivuga ko uwo mukobwa wari uzanye imyuka mibi asohotse.
Ni uko pasiteri ati mu bakobwa basohotse hari umukobwa watumwe n’ikuzimu kujyana umuntu w’igitambo, njyewe numva ari abandi uwo sinanamukeka. Ubwo wa mukobwa ninjoro yaje mu rugo aratuganiriza, tujya n’aho yabaga mbere tuhasanga abandi bakobwa baratuganiriza ariko ntibatubwira uko bimeze, turamuherekeza ataha kwa mukuru we Kacyiru. Ku munsi ukurikiyeho yaje mu rugo yiyogoshesheje, ambwira ko avuye guca mu cyuma kandi ko bamubaze, maze ndamubaza nti uri kubasha kugenda n’amaguru bakubaze ? Nawe ati njyewe nta kibazo, ndamwihorera nkabakaba inda hose mbura aho babaze, ubwo yahise ataha nyuma y’iminota nk’icumi agarukana na bakuru be batatu, baza bavuga ngo uwo mukobwa yasaze.
Ubwo ariko mbere yajyaga ambwira ati Irenee nukenera amafaranga, imyenda yo kwambara n’ibindi ujye umbwira nzagufasha, kandi nawe uzareke agakobwa k’I Nyamirambo k’agaslamu mukundana, nkibaza ukuntu yamenye uwo mwana twakundanaga mbere, ndetse ambwira amabanga yihariye yanjye, akambwira ngo ahantu asengera barabimubwira iyo ansengeye.
Ubwo umukobwa bamugejeje mu rugo ba nyirasenge batangira kutubwira ukuntu yasaze, mu rugo bahamagara aba pasiteri ngo baze bamusengere, maze mu gihe tubategereje dayimoni ze zitangira kumukubita kuko ngo yaje mu rusengero agasengera abantu ngo abashyire mu nyuka y’ikuzimu bikamunanira, noneho ngo zari zaramutegetse kutarya ari ukunywa gusa. Ubwo yaje mu rugo ngo amaze iminsi atarya noneho ba nyirasenge baramubwira bati ntiwatubwiye ko Irenee umukunda cyane? Nawe ati nzanamujyana aho dusengera (arik ubwo twari dutegereje abakozi b’ Imana) ba nyirasenge bati reka akwakire aguhe ibyo kurya nka cheri wawe, umukobwa ahita ambwira ati “Irenee banza umpe chainette na gromete wambaye (yashakaga akantu ako ariko kose yankuraho) abandi barambwira bati Irenee uramenye ahubwo bikuremo ubibike. Ubwo umukobwa ahita avuga ngo ibyo nambaye biri kumurya mu maso maze mbikuramo, mpita njya kugura amata na keke, ubwo ariko nkibihageza isengesho yasenze twese twagize ubwoba.
Ubwo yahise afata amata ati: “Aya si amata ahubwo ni amaraso ari hejuru y’amaraso ya Yesu atunge umubiri n’ubugingo”, afata keke ati “Iyi si keke ahubwo ni umubiri uri hejuru y’uwa Yesu…” . Ubwo amaze gusengera ayo mafunguro ye, umukobwa yatangiye kujya abwira marume ngo wowe nagusengera Yesu ukurimo, dayimoni yanjye ikamugukuramo. Ubwo turatokesha, batangira gutera amakorasi noneho aravuga ngo aho imbaraga zacu zirangirira niho ize zitangirira. Ni uko ba bakozi b’Imana baba baraje dutangira gusenga, bamurambikaho ibiganza akavuza induru akarwana noneho aba abonye imbaraga, yakora ku muntu uwo akorazeho agahita aceceka, umukozi w’Imana wari uvuye i Kanombe aba arasenze cyane umukobwa atangira noneho kuvuga byanyabyo.
Ubwo ariko dusubiye haruguru gato, ya masengesho yavugaga asengera ibiryo twaratokeshaga maze yagarura ubwenge akatubwira ati: “Mumbwire nta kintu kibi mvuze?” Ubwo agasaba imbabazi. Ubwo rero batangiye kumusengera amaze gutuza nibwo yavuze umugambi we yari amfiteho njye n’undi mukobwa wo mu rugo.
Umugambi yari afite ngo ni uko yatumwe ku isi kuyobya abasore bakaba abasambanyi n’abasinzi, abakobwa akabaha imbaraga zo kwiyandarika kugirango abe umuntu ukomeye mu idini rye, ikindi kandi ngo yagombaga gutangaho umuntu igitambo kandi uwo atanzeho igitambo nawe akazakomera akayobya abandi n’ibindi byinshi yavugaga, ariko hashiraga umwana agasaba imbabazi akavuga ngo ntabwo azi ibintu n’ahantu ari ndetse n’ibyo arigukora.
Ubwo umukozi w’Imana aramubaza ati: “Izi mbaraga wazibonye ryari?” Bantu mukunda gusoma amabaruwa y’abandi mwumvireho, yaravuze ati: “Muri 2006 navuye ku ishuri ndwaye ngiye gusura tante i Nyagasambu mpura n’undi tante ampa urwandiko nzashyira mubyara wanjye twiganaga maze ndage ngeze mu nzira ngirango ni amafranga bamwoherereje, ndafungura ndareba mbona handitsemo, ngira amatsiko mpita ntangira gusoma. Nkimara gusoma ibyo natekereza byose byatangiye kuba kandi bikaba nk’uko mbyifuza”
Uwo tante we ngo umugabo we yarabuze, yavuze ko bajya bahurira aho basengera ariko ku isi ho ntabwo amubona kandi ngo ajya aboherereza amafaranga. Yakomeje avuga aho yakuye imbaraga z’ikuzimu n’ibindi byinshi cyane, anavuga ko hari gahunda yari afite cyane cyane ku rubyiruko maze ahita abwira wa mukozi w’Imana ngo erega nawe ndagushyira hasi.
Ubwo turatokesha mu izina rya Yesu maze ba tante be baravuga ngo ubu ni bwo agiye gukora. Yatangiriye kuri chorus twatangiye araziririmba maze akajya avuga ngo umuriro w’Imana ye wake utwike abantu bari aho babe imyuka mibi, ngo niwake utwike aho mu rugo, umu mama wo mu rugo aba abwiye ba tante ngo batahe ejo bazamuzane ku rusengero na pastor wacu ahari, ni uko baramujyana bageze SEGEM ku kibuga batega moto baragenda bajya Kimisagara, bageze Kimisagara baraduhamagara ngo wa mukobwa ntawagarutse mu rugo, turahakana babaza umumotari wari umutwaye aravuga ngo baje baganira kuri moto ahindukiye abura umuntu kandi atigeze ahagarara. Murabyumva ntabwo bigeze bamujyana ngo bamusengere, yasize abantu babaga mu gipangu atubitsemo ubwoba ariko hashize iminsi umu mama wo mu rugo yagiye gusenga hariya ku Irebero ku musozi bari bakihasengera, abakozi b’Imana baramubwira bati: “Mama Kenny, iwanyu Imana ibarinze umukobwa wihindura inzoka kandi uyu munsi waje gusenga yabateye ubwoba”. Mu kugaruka umukobwa yaraje marume aramwakira ariko yanga ko yinjira mu nzu ahagarara hanze (abazansura nzahabereka) njye bari barambujije kwitaba nimero iyo ariyo yose ngo atazanjyana kandi byongeye ndi umwana umwe, mama yabaga afite impungege murabyumva!
Mama Kenny nimugoroba yavuye gusenga aza yapinze ibyo bamubwiye, aravuga ngo bamahanuriye ko Lenivo Masengesho yazanye inzoka mu rugo ngo irye umuntu abe igitambo, arabitubwira maze hashize akanya turamubwira ngo reka dusenge, yibuka ko bamubwiye ngo nagera mu rugo afate amazi ayasengere narangiza ayanyanyagize mu rugo hose, yahise asenga arabikora hahantu wa mukobwa yari ahagaze kuri sima, ngiye kubona mbona inzoka nini kuri sima ifite ibara ry’umukara, bavuza induru maze nzana umuhini ngo nyice mbona inzoka ifite imbaraga yirukanka kuri sima! Wari wabona inzoka yiruka kuri sima? Nirukanse nayo nkayirukankana najya kurigeraho ikangarukana…
Ubwo inzoka twarwanye nayo aho kuri sima ndayica, gusa hashize iminsi twajya duhura na wa mukobwa nkumva umusatsi umvuyeho, nyuma sinongera kumubona. Amakuru mfite ni uko n’ubu ngo ajya ahantu bakamusengera agakira akaba umuntu muzima ariko yasubira mu muryango we bikongera bikamufata kuko no mu muryango we harimo abandi basengana, ubundi ngo basengera mu idini ry’abo bita “Abarangi”.
Gusa icyo nababwira mujye mwitonda mwa basore mwe n’abakobwa kandi musenge! Hari abari kwibaza ngo “Ese ibi byabayeho cyangwa ari kutubeshya?” Njyewe nsengera i Gikondo mu Isano muri Sinai church, uzabishaka azaze mu rugo babimwibwirire, gusa nari naratinye kubishyira ku karubanda ntarabatizwa, ubungubu nta bwoba mfite zo kubivuga kandi mfite n’ubundi buhamya bwinshi nzababwira Imana uko izagenda ibishaka, uwanshaka yampamagara kuri 0722223998 cyangwa 0783049049. Gusa dukwiriye gusengera hamwe tugasengera urubyiruko kuko nirwo cyane cyane satani ashaka gukoresha ngo azabone abayoboke bajyana mu muriro utazima. Kuva nakizwa hari byinshi byahindutse kand uko nitwaraga ntibyari byiza. Ijambo ry’ Imana riravuga ngo “mwirukane umubi nawe azabahunga”, mureke tujye twirukana Satani azaduhunga. Imana ibarinde.
Video Abakobwa Beza
Manzi Irénée Ruhogo yakundanye n’umukobwa ujya kwa Satani kandi ashaka kumugira igitambo
Manzi Irénée Ruhogo ni umusore w’imyaka 23 y’amavuko, akaba yaratanze ubutumwa ahantu henshi hatandukanye abinyujije no kuri ibyishimo.com ngo bubashe kugera ku banyarwanda benshi . Mu buhamya bwe avuga ko yakundanye n’umukobwa ukorana n’amashitani agashaka kumugira igitambo kwa Satani.


c: text/html

text:
Ikosa rikomeye umuntu w'umuswa agwamo ni ukumva ko uzi ubwenge, ubucakura, uburyarya, cyangwa ubunararibonye kurusha abandi bityo ukaba ushobora kubakoresha icyo ushaka mu nyungu zawe. Njye nemera ko nta muswa ubaho bitandukanye n'imyumvire yacu ya kinyarwanda aho bavuga bati uriya mwana ni umuswa kuko atumva neza imibare, igifransa, cyangwa andi masomo. None se niba atumva biriya byose akaba akina umupira bihebuje akaba yabibyaza umusaruro bikamutunga, uriya tuzongera tuvuge ko yari umuswa? Dore umuswa NYAKURI uwo ariwe: hari umuntu umaze iminsi atwandikira atubwira ko tudakwiye gukomeza kwandika kuri Kagame Pawulo ahubwo tukandika ku mateka yo muri RDCongo( inyandiko ye ya mbere twayicishije ku rubuga ubushize), uyu kandi aremeza ko ngo agiye gushinga umutwe w'inyeshyamba ukora rwihishwa wo kwirukana Kagame Pawulo atubuza kuvuga!
Agatsiko kanyibeshyeho kuva muri 1994
Muri rwa rwego rwo gufata Abahutu muri rusange nk'ibigoryi, FPR yohereje umuntu w'umuhutu wari ufite umwanya wa Minisitiri FPR ikimara gufata ubutegetsi mpurira nawe ahantu ho muri Libya ntari buvuge kubera umutekano w'IMBEHE ye. Uyu mukozi wa Kagame yaranyegereye arambaza ati ayo mashuri uriho wiga wiyongeza wiyongeza ni bwoko ki, ko ufite LISANSI mu bukungu ikaba ikenewe waje ukajya gufata umwanya bigishoboka, ko uko mutinda ariko imyanya ibashirana.
Uyu muvandimwe naramurebye numva mugiriye impuhwe maze mukurira inzira ku murima ndashweshuza ndamuhakanira. Mubwira ko ntashobora gukorana n'abantu bamennye amaraso y'abanyarwanda. We ariko yabifashe nabi akeka ko ntashaka gusubira mu Rwanda ngo mfate umwanya mu ngoma y'ABATUTSI niko gukoresha amayeri bigishwa mu ishyaka ryabo rya FPR kugirango anguyaguye nemere mukurikire i Kigali maze arambwira ati:
" Niko, ingoma y'Abatutsi mbere ya Revolisiyo nta Bahutu barimo?" ndamusubiza nti barimo. yungamo ati:" ku ngoma z'Abahutu nta Batutsi barimo?" nti barimo, yanzura atangaye ati:" none se wowe wacishije makeya ukaza tukarya iyi ngoma y'ABATUTSI!". Igisubizo cyanjye cyabaye ndanze kuko ikibazo nari mfite si ukurya kuko ibiryo byari muri Libya byari bihagije kandi bisa n'aho byaguraga ubusa ukagerekaho ko iki gihe nigaga mu cyiciro cya Masters, nanakora mu biro by'ubusemuzi, mfasha amasomo abana b'abaherwe nanigisha igifransa muri Ambasade y'Abafransa. Ikibazo rero cyatumaga ntajya mu Rwanda cyari ya maraso navugaga hejuru ajejeta mu biganza bya FPR n'abayo.
Nyuma y'uyu mubonano, umubano wanjye n'Agatsiko warushijeho kuba mubi nkuko nigeze kubitangaza ku buryo burambuye muri zimwe mu nyandiko zahise. Agatsiko karantoteje, kanyima pasiporo kugeza igihe ikibazo nkigeza ku muyobozi mukuru w'ibiro bishinzwe impunzi i Geneve mu Busuwisi; iki gihe akaba yari Madame SADAKO OGATA. Uyu muyobozi yaje kubaza Bihwahwa wo ku ruzi rw'iwabo wa Kinani kitananiye abanzi n'abagambanyi impamvu nimwe Pasiporo y'u Rwanda kandi ndi umunyarwanda maze bamusubiza ko ngo amatwi yanjye yasotse nabi mu ifoto ( ariko njye nabwiye uwari ambasaderi muri Libya icyo gihe nti mwa banyakinyoma mwe iyo muvuga ko ari amazuru yasotse nabi ntimubeshyere amatwi?).
Pasiporo naje kuyibona nyuma y'amezi make bayitesha agaciro kuko bahise bashyiraho pasiporo nshya, yo nza kuyimwa burundu kuko bavugaga ko inshya ngomba kuyifatira i Kigali byanze bikunze. Byabaye ngombwa ko nsezera ku kazi nahembwaga +6 ,000USD, inzu y'ubuntu, tike y'indege y'umuryango buri mwaka , umushahara w'ukwezi kwa 13, maze njya kwigisha i Butare mpembwa 600USD, hafi ya yose yigira muri GACACA n'irindi totezwa nzagira igihe cyo gutanagaza, kugeza ubwo mpunga nkandikira Kagame Pawulo na Minisitri Musoni James waje kurangiza iki kibazo cya Gacaca macuri ariko binyorohereza umuzigo( uko byagenze nzabitangaza aha n'inyandiko zose zibiherekeje). Hari uwakwibaza ati kuki mutatse ubuhungiro; Libya ntabwo yasinye Amasezerano y'i Geneve yerekeranye n'Impunzi, Kadafi we yemeraga ko niba umuntu agutoteje uza akaguha intwaro ukajya kumwirukana. Nubwo amategeko yari ameze gutyo ariko, uwari Perezida wa Libya, Moamar Kadafi yategetse ko twitabwaho ku buryo budasanzwe PNUD(UNDP) iduha imfashanyo, u Rwanda rurasizora ngo bayihagarike dutahe, ariko Ambasade yaje gufungwa dusigara turi bwuma kuko twari dufite akazi twese ntawe ugikeneye n'iyo mfashanyo yatumaga ambasade idasinzira ikeka ko ariyo itubuza gutaha, ikibazo twari dufite n'icy'iyo pasiporo y'u Rwanda cyatumye nsezera ku kazi nkajya gusuzugurwa nk'Abahutu bose mu Rwanda.
Nkigera mu Rwanda muri 2007, FPR nanone yarongeye yohereza abakada bayo ngo banyemeze ko ngomba rwose kuyijyamo ndetse bambwira n'inyungu nyinshi nakuramo. Kuba minisitiri ngafata ibifaranga byinsi n'imodoka nziza, n'izindi nyungu zitabarika. Ariko nanjye hari ibyo nagombaga gukorera FPR: kujya kurahira mu cyama(ishyaka rya FPR) kandi nkemera no gushaka IBIHUTU byinshi biri inyuma y'igihugu nkabicyura, nkuko uwo mukada yabivugaga. Guhakanira umwicanyi neza ni ukumubwira ko ukibitekerezaho kugeza uvuye imbere y'inkoro n'ikota bye; nguko uko narokotse ingoma y'ibinywamaraso.
Agatsiko kongeye kunyibeshyaho ngo njye ku rutonde rw'Abahutu bibeshyera ko bafite ingabo zikarwanya
Nkimara gushinga SKUD hari umwe mu banyarwanda wanyandikiye, aratelefona, arasizora anyereka rwose ko ashaka ko ishyaka SKUD ryakomera mu Rwanda, anyoherereza ibyangombwa bye birimo impamyabushobozi n'amafoto ye n'izina na nimero telefoni y'umupasiteri nabaza ibye!. Icyaje kuntangaza ni ukuntu yaje kumbwira ngo ninohereze amafranga ajye ajya kurara mu bayoboke,ngo mbahe na gahunda y'ibyo bazakora naho bizabera. Nahise museka cyane mubaza icyo ajya gukora muri abo baturage, mubwira ko nta kwiyamamaza guhari twe ubu twikorera inyandiko niba abishaka yafatanya natwe. Bwa bwenge buke bwa FPR uyu yari igikoresho bashakaga gucaho berekana ko mfite imitwe y'iterabwoba mu gihugu bakerekana n'amafranga nagiye ntanga n'amabwiriza natangaga, ariko ntibyabashobokeye.
Ubu noneho agatsiko karongeye kubura undi mutwe nawo ugapfubanye, kabeshya ko kariho gashinga umutwe wa rwihishwa ukorera mu bwihisho urwanya leta ya Kagame, mu mvugo yako ukabona gashaka ko nafatanya nako. Igishekeje kigaragaza na bwa buswa bw'abiyita abanyabwenge navuze hejuru, ni uko izi GATUMWA z'Agatsiko k'amabandi nkuko umukozi wako witwa Me EVODE yakabatije, zivuga ko mu nyandiko zacu muri Shikama twakwirinda kwandika kuri KAGAME Pawulo n'ingoma ye mpotozi ahubwo tukivugira ku byerekeye ba MOBUTU SESE SEKO bitahiye kwa Nyamuzinda kera. Aha rero muby'ukuri niho muhita mubona ko aka Gatsiko kageze aharindimuka kakaba kariho gata ibitabapfu.
Abahutu bakora nka Rucagu bakemera ko bafite ingabo biyimbire!
Twese twabonye inyandiko ya Rucagu Bonifasi yahise mu kinyamakuru KANGURA muri 1993 ingoma ya Kagame yabatije RUTWITSI. Muri iyi nyandiko yacicikanye ku mbuga nyinshi Shikama ifitiye kopi, Rucagu yerekanyemo ko abanyarwanda bo mu bwoko bw'ABATUTSI atari abantu nk'abandi, muri make ari babi ku mutima, nta cyiza gishobora kuba mu gihugu barimo. Nta wahakana ko inyandiko nk'iyi yagize ingaruka mu marorerwa yoretse igihugu kuva muri 1994 kugeza ubu. Hari ibintu bibiri bimbabaza iyo nsomye iyi nyandiko dore ko hadashobora gushira ukwezi ntayigarutseho:
1. Biratangaje kubona Ngeze Hassan wayoboraga iki kinyamakuru afungiye Arusha abategetsi bamuhaga ibitekerezo agishyiramo nk'uwari depite Rucagu bafite imyanya y'ubuyobozi mu Rwanda ubu .
2. Rucagu arihakana inyandiko yasotse muri 1993 nkaho yasotse icyo gihe ataba mu Rwanda ngo abone umwanya wo kuyamagana.
Aha rero niho hari ibanga: Rucagu ashobora kuba ataranditse iriya nyandiko ahubwo FPR yarayanditse ikayimuha akayisohora muri Kangura ikamwizeza imyanya ikomeye igihe izaba yafashe ubutegetsi. Ibyari bigamijwe hano bikaba byari mu nyungu za FPR muri Propagande zayo zo kwereka amahanga ko Abatutsi ntaho bari, ari abo kugirira impuhwe bagatabarwa amazi atararenga inkombe! Nta shiti ko abahagarariye ibihugu byabo mu Rwanda kiriya gihe basomye iriya nyandiko bagiriye impuhwe n'imbabazi ubwoko bw'Abatutsi muri rusange bibaza ibiri mu mitima y'abaturage basanzwe niba umudepite ubahagarariye nka Rucagu atekereza kuriya! Ibi bishobora kuba byaratumye FPR ihabwa intwaro n'izindi nyungu nyinshi ntarondoye aha byayifashije gutsinda urugamba rwo koreka u Rwanda.
Abiyitirira ingabo batagira nabo bashobora kuba bariho bakoreshwa nka Rucagu. Mboneyeho akanya ko gusaba imbabazi abasomyi ba Shikama ku nyandiko iherutse gusoka hano kuri Shikama ivuga uwiyita jenerali profeseri Pasiteri Dogiteri Mupenzi. Nsabye ko inyandiko nk'izi zitazongera kunyura kuri Shikama. Umurongo wacu ni uguharanira ko ukuri gusimbura ikinyoma kandi turacyawukomeyeho; ntitwarwanya ikinyoma cy'Umututsi ngo twimakaze icy'Umuhutu, oya ntibikabeho. Tutiriwe duta igihe mu magambo, abanyarwanda bazwi bafite ingabo barimo ibice 2: FDLR irinze impunzi z'abahutu barenga 250,000 Kagame ashaka kumarira ku icumu ikaba ibarizwa muri RDCongo inayoborwa na jenerali Byiringiro na RNC ifite akaboko ( influence ) ku gisirikare cyigizwe n'ubwoko bumwe bw'Abatutsi cya FPR yita RDF.
Abandi bibeshyera ko bafite ingabo ni abakoreshwa ibyo RUCAGU yakoze muri 1993. Biratangaje kuvuga ko kujya mu Mpuzamashyaka irimo FDLR ari ikosa strategique, ariko ugatangaza ko ufite igisoda kitabaho mu gihugu kiriho gikorerwamo ubwicanyi n'ishimuta. Ibi njye nibyo nita ikosa strategique kuko ibyo FPR yaba yarakwemereye byose nkuko bigaragara kuri Rucagu, iriho igushyira mu mutego nk'uwo yateze Rucagu, itandukaniro rikaba ari uko Rucagu yabonye umwanya uhagije wo kuyikama naho aba bashobora kubona ingaruka zitari nziza ejobundi ihirimye batabonye umwanya uhagije wo kuyikama!! Mwibuke inyandiko yasotse ku rubuga rwa FPR igihe.com mu mpera z'umwaka ushize wa 2014 yemezaga ko LONI izihutisha iraswa rya FPR kubera imirambo yari imaze iminsi ireremba mu kiyaga cya Rweru.Iyi mvugo ikaba yerekana ko Kagame yaba yararangije kwereka amahanga ko iyi FDLR n'indi mitwe yishingira ayitirira Abahutu (nkuko abikora muri RDC na za Mai Mai ze ubu zigeze ku mitwe irenga 60) aribo nyirabayazana w'imirambo imaze iminsi igaragara muri Rweru, ibi kandi bikaba binagaragarira mu kwanga kwe ko habaho anketi kuri aya marorerwa kuko yamaze kwemeza abazungu ukuri kwe( nita ikinyoma).
Kagame ariho arifashisha imitwe itabaho n'indi ariho ashinga nkuko mubibona mu nyandiko iri hasi aha, ikigamijwe kikaba ari ukwereka amahanga ko UBWICANYI BWABAYE N'UBURIHO BUBA MU RWANDA ATARI FPR IBIFITEMO URUHARE YONYINE KUKO HARI IMITWE MYINSHI YITWAJE INTWARO!!!!! IBI ISHOBORA KUZONGERA KUBIKORESHA MU NKIKO IGIHE IZABA IRI MU MAPINGU.
Aba bavuga ko bafite ingabo nabo se bazamera nka RUCAGU bavuge ko bababeshyera ku bintu biyandikiye cyangwa bacishije ku maradiyo??
Nyiri amatwi wumva uzambere umugabo.
Icyitonderwa: hasi aha urahasanga inyandiko z'umwe mu Bacurabwenge ba Kagame, zivuga ko bagiye gushinga imitwe y'iterabwoba. Ndatangariza Agatsiko ibintu 2: icya mbere ni uko uyu mwuga wako w'urukozasoni ( dirty job)bita kuneka twawukoze abenshi bataravuka, icya kabiri ni uko muri Shikama tukemera ko Inzira y'amahoro ariyo yonyine twifuza ko yakwirukana Kagame Pawulo na FPR mu Rugwiro, kandi igihe Abanyarwanda bazakangaukira bakumva umubabaro wabo bazabikora nta shiti.
NKUSI Yozefu
Shikamaye.blogspot.no
shikama ku kuri na Demukarasi(SKUD)
____________________________________________________________________________
Soma hasi aha
Ubutumwa
bwa mbere bwohererejwe Shikama
Bavandimwe muraho!
Maze iminsi nsoma Shikama kandi
ndabashimira Analysis mukora kuko usanga mutibanda kuruhande uru nuru. Ikindi
kandi bigaragara ko mukora uko mushoboye mugashakisha amakuru ya nyayo.
Ibyo nkaba mbibashimira.
Ikindi mbashimira ni uko muri bake
babonye ingaruka n'ibibazo byazanywe n'ihindagurika ry'ubutegetsi mu Rwanda.
Ibiriho Ubu bikaba birenze urugero kuburyo u Rwanda mu myaka 50 izaza tutazi
aho ruzaba rugeze. Aha ndabashimira ko mutera intabwe mu buryo mwiyemeje.
Ngiye kuvuga byinshi wasanga
ndondogora, ugasanga turiguta igihe cyacu. Gusa ndababwira ko image mufite
y'uko ibintu byifashe mu Rwanda nanjye ariyo mfite.
Gusa ndashaka k'uvuga k'ubintu mbona
ntemeranyaho namwe kandi mbona ari inzitizi zo guteza abanyarwanda imbere.
Ibyo ntemeranyaho namwe ni ibi:
1. Ibibazo by'abanyarwanda ntago ari FPR. ( FPR ni umuryango washizwe
n'abanyarwanda bashakaga ubutegetsi bafashijwe n'abanyamahanga) kuri njye FPR
ni igikoresho. Bivuzengo niba FPR ivuyeho bitazakemura ibibazo byacu , ahubwo
hazavuka indi nayo izaza ari igikoresho. The question is Who is the problem?
Aho kwica Gitera wakwica ikibimutera.
2. Gushyira hanze amabanga yose (
Ukuri)siwo muti w'ibibazo by'abana b'urwanda. muravuga muti ni byiza ko abanyarwanda
bamenya ukuri. Ariko mwiyibagije ko " Toute la verite n'est pas bonne a
dire" (nta francais mfitemuri computer) icyangobwa ni uko mwumva message
shaka kubaha.
Kuko iyo urebye, ibintu mushyira
hanze, byakangobye kuba bikurikizwa na actions kugirango bitongera kubaho.
Ariko siko bimeze. Abasoma cyangwa abakurikira ibyo muvuga;abenshi ni abishyira
mu gutwi kumwe,bigasohokera mu kundi. Which means for them, the information you
have given to them is wasted.
Byari kuba byiza iyo byibura izo
information zageraga kuri 5% z'abana babanyarwanda bishyize hamwe bashobora
kuzibyaza inyungu.
Ahandashaka k'ubabwira ko muri
abahanga mu gucukumbura no kubona amakuru ashyushye kandi akomeye( very
important)
3.Mubona ko muri abahuza cyangwa
abanywanyi babanyarwanda. Njye mbona muri Tools ( mu buryo mutabona)
y'abanyamahanga( bagashaka buhake) mugukomeza umugambi wabo wo kwimakaza
ibibazo mubanyafrica. Kugirango ugerageze kubona ibyo mvuga hano,
birasaba ko urenga k'umuranga mutima ukareba kure. Kandi muzi ko amateka agenda
y'isubiramo. Uko bimeze kose, ibyo mukora hari abandi babikoze ,urugero natanga
ni mu myaka 1990-1994. Havutse itangazamakuru ryavugaga ukuri, n'ayandi
yavugaga ibitabapfu. Uko byagenze murabizi k'undusha.
iyo ndebye inyuma rero nsanga ikigihe
turimo gisa neza na 1990-1993.
Mu nyumve neza, ndi umwe mubasoma
Shikama buri munsi kandi ndayikunda pe, gusa ndagirango mbabwire ko there is
another way, you could use your shikama to turn the page of Rwanda and others
than you think.
Ntago narangiza ntashimiye uriya
munyamakuru witwa Udahemuka Eric, kuko munyandiko ze ubona afite ubuhanga
mugishyira hamwe inkuru ze.
Ntago nanditse iyi message, ngirango
mbace intege,kuko sibyo ngambiriye, ahubwo ni ukugirango dutizanye imbaraga zo
kureba ejo hazaza h'abana b'anyafrika. Kandi ngo ijya kurisha ihera kurugo.
Ntago uzajya kuzimya umuriro wo kwa kananaka kandi nawe iwawe usize waka.
Ni mushaka ko dukomeza cyangwa
tuganira, muzabwire tubikore.
Andreas H
___________________________________________________________________________
Ibyo
Shikama yasubije
Muvandimwe Habiyambere,
uraho urakomeye?
Urakoze cyane kutwungura inama uretse
ko tu n'as pas ete exlpicite mubyo uvuga ku buryo byarushaho kutwubaka!
Urugero:
- uravuga ko amabanga yose atari
ngombwa kuyasohora ahubwo twayaha 5% z'abanyarwanda bishyize hamwe
bashobora kuyabyaza inyungu. Abo bantu bari hehe? Ku rubuga rwacu hariho No za
telephone,Fax n' aho tubarizwa, kuki abo uvuga nta numwe wakoresheje ibi mvuze
ngo ahabwe ayo makuru ayabyaze inyungu?
- Ntabwo wavuze ukuntu turiho dutiza
ba gashakabuhake( shikama irwanya urunuka) umurindi.
Komereza aho rero utugire inama kandi
twashima kurushaho uramutse ugiye wandika inyandiko mu Kinyarwanda, Francais
cyangwa Anglais igaca ku rubuga.
Ibihe byiza.
NKUSI Yozefu
________________________________________________________________________________
:
Murakoze k'unsubiza. Kandi nabonye
mwanabinyujije kuri Online. Gusa nibagiwe kubasaba ko mutabitangaza,
online kuko nifuzaga ko tugirana discussion. Kuko ngo burya Ibuye ryagaragaye
ntiriba rikishe Isuka. Ndagirango ngaruke ku bintu 2 wavuze muri iyi email
yawe:
1. 5% z'abana babanyarwanda. Okey,
Ibyo aribyo byose ubu abanyarwanda bazwi barwanya ubutegetsi bwa FPR ni
abakorera mu mashyaka ndetse na FDLR twakwita ko ifite ingabo. Abo bantu
bakabaye bakoresha information munyuza kuri Shikama Or bakabaye bafite ishami
rikusanya izo information bakazibyaza umusaruro. Burya information nibwo
bukungu, nibyo bitanga Power. Ukurusha information aba akurusha ubukire.
Muri abo 5% ndikuvuga , hari n'abandi
ubu turimo kwisuganya ngo dutangire underground work yo kuvana FPR k'ubutetsi
mu buryo bwa " smart" no kubaka u Rwanda rwacu rwejo hazaza ngo abana
bacu bazabane mu rukundo n'ubworoherane.Si intwaro, si ugutukana , ntituri
ishyaka , ntiturwanira ubutegetsi, our work is to bring down the tree from
underground. Ntumbaze uti gute kuko igihe ntikiragera. Uti kuki mutaduhamagara
ko dufite Tel: Fax.. Ibyo aribyo byose, ibyo umuntu akeneye k'umenya,
muhita mubishyira online, none se naba nkuhamagarira iki kandi umpa information
gratuit. Sinkuca intege, Gusa igihe nikigera dukeneye inkunga yanyu
tuzababwira.
Le problem is that we are very discret, kuko tudashaka ko hari
ugirirwa nabi cyangwa umuryango we ukagira ibibazo. Akaba ariyo mpamvu
nifuza ko izi email zidashyirwa kuri online. Ntidukeneye kwiyamamaza, ntidukeneye
abanyamuryango, abo dukeneye tugenda tubakura muri network yacu. icyangobwa ni
uko uba uri inyangamugayo, ufite urukundo rukunda ikiremwa muntu. Kandi ukaba
utarivanze mu macakubili n'intambara zaranze ibihugu byacu.Aha urumvako
nkuhishuriye byinshi.
2. Impamvu nyamukuru nanditse iyi
email yari ukubaha indi vision y'uko ushobora k'ubona shikama. Singaruka kuri
version yanyu kuko niko mwayifashe.
Niba mwarosomye amateka y'abarabu
muri west Africa, mugasoma k'umateka y'abami babayeho mbere y'umwaduko wabazungu,
mugasoma amateka y'abazungu n'imikoronize y'Africa usanga ibintu byinshi
bigenda bigaruka nk'uko amateka abigaragaza.
Niba mwarasomye neza, muzi umubare
w'abana babanyekongo,Umwami "Leopord" w'ububiligi yiciye muri Congo?
baruta kure umubare wa Kagame Paul. Umubare w'abana b'abagande biciwe mu
ntambara z'ababereye i Bugande. None kuki abo bantu bishwe na Leopold
batavugwa. kandi barazize ubwoko bwabo? Kuki mwe mutabavuga? Kuki mu vuga gusa
aba Kagame? Kuki mutavuga abo Museveni yishe?
Muzi neza ko Ibihugu byacu bigifite
bagashakabuhake twita ubu utuzina twiza ngo ni "
abaterankunga". Bakaba baraduhaye ibyo twita ubwingenge bucagase
kuko bakidutegeka. Ni hehe mu kindi gihugu byabaye ko ambassadeur afita ijambo
ngo arigeneye abaturage? Muri make nziko muba mugihugu cyiza nka Norway,
uko babayeho, uko bigenga, aho bakura ubukungu bw'abo n'uko bikoreshwa, byose
murabizi. Mwigeze mubona aho ambassadeur waUSA aza akabwira abaturage ati
mugomba gukora gucya.
None se ni iki twe twabuze ngo tumere
nkabo? Aho ikibazo kiri ni aha rero.
Ni bangahe mu banyamakuru nkamwe
babonye ko icyi ari ikibazo? ni bangahe bacyanditseho?
Ahubwo aho kugirango abanyamakuru
bandike kuri iki kibazo, batatse umwirabura ngo noneho arajyahe ko USA
imufite imigambi?Aha urabona ko bitworohera k'ubona problem za mugenzi
wacu, tukirengagiza les problems z'abandi.Aha rero niho bagashaka buhake,
abaterankuga bacu, baradukoresha k'uburyo indirect,mu gukwirakwiza akababaro,
umwiryane, urwangano, hagati yacu. Ibyo kandi babikora kuko bazi ko igihe cyose
tutumvikana hagati yacu bazahora baturi hejuru, batwereka aho dukora nabi, uko
tugomba kubigenza nk'aho turi injiji.
Media rero ni imwe mu ntwaro,
abaterankunga bakoresha kuko bazi uburyo ihindura imitekerereze n'imibereho
y'abantu ( society). Akaba ariyo mpamvu usanga nta muzungu uhingutsa genecide
y'abanyekongo yakozwe na Leopord. Ahubwo bose uzasanga bavuga iya Kagame.
Iyo bigeze muri Africa, rero duhita
twemera ibintu byose tutabanje k'ubikorera analys ngo turebe nba aribyo. Ariko
na none ntiwarenganya abanyafrica, kuko muri education twahawe nta nahamwe
bakwigishije gukora critical analys. Ibyo batwigishije ni subiza
"YEGO" cyangwa" OYA"
Usanga rero umwiryane wacu uturuka
mukutabona ibintu kimwe niba wowe ubona White,njye nkabona" Black",
ngomba gukora uko nshoboye nkagukura munzira kuko ubangamiye ibyo mbona which
is "Black". Niba ari wowe ufite ingufu, urankuraho kugirango ibyo
ubona aribyo abandi bagenderaho. Ariko mu bazungu, Iyo umwe abona White undi
black, baricara noneho bose bagahuriza kuri yellow. Akaba ariyo bagenderaho.
Ntawe uca inyuma ngo yivugane mugenzi we kuko batabona ibintu kimwe. Ubu
nkubwiye nti 1+1= 3 ntiwabyemera. Ariko shobora kubikorera demostration
nkabikwereka. Kandi nabikweretse ntiwapfa kubyemera kuko ibyo bakwigishije ni
1+1=2 kandi nziko utigezeubaza mwarimu wawe uti Kuki 1+1=2
Abanyafrika, dukunda "easy
solutions" ni ukuvuga ibintu bitworoheye, Akaba arinayo mpamvu ubona
tudashobora gutera intabwe nini tugana imbere, kuko burigihe cyose, dushaka
short cut, yokugirango tugere kubyo twifuza as fast as possible.
Uti none kucyi uvuga ko Shikama ari
igikoresho cy'abagashaka buhake? Nkuko nabivuze haruguru, igihe cyose twirirwa
tujombana ibikwasi, duterana amagambo,tuvuga kananaka uko yaraye uko yiriwe,
uko yanga abahutu, abatutsi........ ni uburyo bufasha babaterankunga bacu
gukomeza kudutera inkota ngo dukomeze duhore muri urwo ruboherane rw'ibibazo.
None wabwira ute? ukuntu kuva muri 1959-kugeza uyu munsi tukivuga ikibazo
hutu-tutsi? None ni inde ugiteza umurindi? Ni Shikama? ni Kagame? ni
umuterankunga? ni Umuhinzi wiyicariye mu rutoki? ni inde? Wenda urashubije uti
ni Umuterankunga? none se uwo muterankunga ni we wandika Online kuri Shikama?
Unyumve neza, uru ni uruhande ngirango mutekerezeho. I am not accusing you
to be the newspaper who is building the rwandan conflicts, but I want you to
open another Eye and maybe you could find even a better way to use Shikama to
become the freedom fighter not only for banyarwanda but for the whole
region. Aha ndagirango mutazagwa mu mutego nk'uwibindi binyamakuru kuko
akenshi icyo biba bigamije ari inyungu. ( Amafaranga)
No one will help us end this rwandans
problem,except us. Abaterankunga cyangwa bagashaka buhake bo bibatera inyungu.
Urumva reroko batazigera bifuza ko birangira. So n'iki Shikama ishobora
gukora?
Ijoro ryiza , tuzakomeza.
PS: Not to be published.

robotstxt: allowed

filter: keep


text:
Rusizi: Gufungisha umukwe ni amahano, ihurizo ku bangavu baterwa inda z’imburagihe ku Nkombo
Bamwe mu bakuze bo mu Murenge wa Nkombo mu Karere ka Rusizi bavuga ko gufungisha umukwe ari amahano ko iyo umwana yatewe inda ababyeyi bicara hamwe bakabicoca nk’umuryango, hanyuma bakabana dipolome ye ikaba umugabo n’abana be.
Abo ku Nkombo bavuga ibi, mu gihe icyaha cyo gusambanya abana cyiza ku isonga mu byaha by’ihohoterwa rishingiye ku gitsina, aha ku Nkombo abenshi mu bangavu basambanywa ntibahabwe ubutabera kubera kubicoca mu miryango.
Abangavu batewe inda z’imburagihe mu Murenge wa Nkombo bavuga ko babayeho mu buzima bubi, nyuma yo guterwa inda n’abagabo babaruta ubuzima bwababanye ihurizo ndetse n’amashuri barayasezeye.
Hari uwavuze ko akimara guterwa inda ubwo yigaga mu mwaka wa Kane w’amashuri abanza umuryango we wahuye n’uw’umuhungu wamuteye inda, bumvikana ko azamufasha kurera umwana, ariko ntihigeze habaho kubimenyesha inzego z’ubuyobozi ngo arenganurwe, yemwe ngo abe yanasubizwa mu ishuri nyuma yo kubyara.
Yagize ati “Bakimara kumenya ko ntwite bambajije uwanteye inda, mubabwiye bahuye n’umuryango we barumvikana banzura ko nzaguma mu rugo, ariko byagizwe ibanga ku buryo ubuyobozi butabimenye, hirindwa ko yafungwa.”
Akomeza agira ati “Nahise ndeka ishuri, bikaba byarangizeho ingaruka zikomeye kuko mbaho bingoye cyane, nkoze imirimo y’ingufu kandi nari mfite intumbero yo kuzaba muganga.”
Uwitwa Mukamunana utuye mu Mudugudu wa Nyankumbira, Akagali ka Bugarura yabwiye Umuringanews ducyesha iyi nkuru ko yasambanyijwe aterwa inda afite imyaka 18 uyimuteye afite 23, ababyeyi babo barahura banzura ko umuhungu atwara umukobwa bakabana, ava mu ishuri atyo ahinduka umugore.
Yemeje ko ihohoterwa yakorewe rikagirwa ibanga ryamwiciye ubuzima cyane ko byatumye ava mu ishuri atararangiza, dore ko ubu amaze kubyarira kabiri iwabo, abana batagira aho babarizwa. Yanemeje ko ibi byatumye ata icyizere cy’ubuzima ndetse akibaza iherezo rye n’abana be.
Ati “Yamaze kungeza mu rugo rwe arantoteza, amfata nabi, nkubitwa buri munsi, ambwira ko atankunda, yanzanye yirinda gufungwa ko ariko andambiwe. Yaje kunyirukana, ubu nasubiye iwacu. Kubera ko ntigeze mbona amahirwe yo gukomeza kwiga ngo nitunge, ubu ntacyo nimariye.”
Umukecuru Bananawe Matilida w’imyaka 71, utuye mu Murenge wa Nkombo, we nk’umuntu usheshe akanguhe, yemeje ko mu muco wabo wo ku Nkombo gufungisha umukwe kizira, ko iyo umwana yatewe inda ababyeyi bicarana hamwe bakabicoca nk’umuryango, hanyuma abana bakabana, dipolome ye ikaba umugabo n’abana be, ko kwiga biba bitagifite umumaro.
Yagize ati “Kera n’uwabaga afite imyaka 15, apfa kuba yabyara akanamenya kwita k’umugabo twaramushyingiraga hatitawe ku mashuri, hashingiwe ku bwumvikane bw’umuryango. Rero ntiwabona umwana w’umuturanyi yateye uwawe inda ngo umucire urubanza rwa pilato, umufungishe”.
Uyu mukecuru witwa Bananawe yashimangiye ko gufungisha umukwe kizira ko imiryango igomba kwicara igahura igacoca ikibazo aho gufungisha umukwe.
Hari abandi babyeyi bashimangiye ko iyo umukobwa yatinyutse akaryamana n’umusore aba yamaze kuba umugore, ikiba kigomba gukorwa nta kindi ni ukubabanisha, nawe akajya kubaka urugo rwe.
Bati “Naho kujya kurega ni ukwiteranya n’imiryango kandi ababa barakoze amakosa bahari bagomba kwirengera ingaruka zayo.”
Umunyamabanga Nshingwabikorwa w’Inama y’Igihugu y’Abagore, Uwizeyimana Perpetue avuga ko iki kibazo cyo gusambanya abana b’abakobwa bari munsi y’imyaka y’ubukure mu murenge wa Nkombo ari nk’umuco.
Avuga ko ku Nkombo hagaragara ikibazo cy’imyumvire iri hasi ndetse n’ubushobozi buke butuma ababyeyi bahora bajya gupagasa, bakazinduka ndetse bagataha bwije, bityo ntibabone umwanya wo kuganiriza abana babo no kubakurikirana ngo bamenye uko imyitwarire yabo ihagaze.
Uwizeyimana avuga kandi ko ku Nkombo hagaragara ikindi kibazo cyo guhishira.
Ati “Ku Nkombo hari ikibazo cya ceceka mu gihe haba habayeho gutera inda umwana w’umukobwa utarageza imyaka y’ubukure. Njye ubwanjye namenye ibibazo 2 byabayeho by’ihohoterwa, habaho guhanahana amakuru barafungwa, ariko abana batewe inda bo ubwabo bahawe amafaranga, barangije bajya kubafunguza bavuga ko habayeho kwibeshya ko atari bo babateye inda, ko ababikoze ari abakongomani ndetse batabazi.”
Mu rwego rwo guhangana n’ibyaha byo gusambanya abana inzego zitandukanye zigisha ababyeyi ko bakwiye kumenya abantu bari kumwe mu rugo, bakamenya abana babo bakabagira inshuti, kandi bakabaganiriza ku mpinduka zigenda zibabaho uko bakura.
Hari kandi no gukangurira abantu ko ari ngombwa kwihutira kujyana umwana cyangwa umwangavu wasambanyijwe ku ivuriro (Isange one stop center), kuko iyo agejejwe kwa muganga byihuse hari imiti ahabwa ikaba yamurinda kwandura indwara zishobora kwandurira muri uko gusambanywa, agahabwa n’imiti imurinda kuba yatwara inda.
Ikindi ni uguhabwa ubutabera byihuse, kuko iyo uwasambanyijwe agajejwe kwa muganga vuba bishoboka bifasha mu kwegeranya ibimenyetso bikenerwa mu nkiko.
Kuwa 28 Nzeli 2021, RIB yatangaje ko kuva mu kwezi kwa Mutarama kugeza mu kwezi kwa Kanama uyu mwaka 2021, bakiriye ibirego by’abasambanyije abana bigera ku 3872.


text:
Ubutumwa bwa le 19:01.2020
Kuzirikana icyo Yesu yakoze ku musaraba no kugendera intinzi 17.01.2020
Mw´isi Imana yaremye iyifitiye umugambi mwiza. Ariko abantu b´Imana ndetse n abitiriwe izina ry´Imana bagiye bagira kutumvira Imana. Ku bw´urukundo Imana yakunze abari mw´isi yatumye Umwana wayo w´ikinege kugirango umwizera wese ntapfe rubi ahubwo ahabwe ubugingo buhoro.
Yesaya 53 N´ukuri intimba zacu nizo yishyizeho, imibabaro yacu niyo yikoreye, ariko twebweho twamutekereje nk´uwakubiswe n´Imana agacumitwa nayo. Iyo tuzirikana umusaraba ba Yesu tugendera mu kugororoka tukirinda icyaha cyose kugirango ntidusubize Umwami Yesu ku musaraba.
Matayo 11:28 Yesu yatubereye ikitegererezo kuko yabaye muri iyi si. Yararenganywe ariko yicisha bugufi. Ndetse yagize no kubambanwa n´abanyabyaha abaranwa n´abagome ariko asabira abagome imbabazi ku Mana. Adusaba kumwemerera akaganza muri wowe.
Imana yadutoranyije mu magana menshi y´abanyabyaha Atari uko twari tubikwiriye ariko kubera Ubuntu bwayo. Niyo mpamvu mu kuzirikana umusarab ba Yesu tubaho mu munezero ndetse n´amahoro menshi kuko imitwaro yose dufite aho tuyitwara. Gukizwa kwacu n´ubushake bw´Imana
Amahoro yuzuye atangwa na Yesu. Amahoro Yesu atanga ntabwo twayagereranya n´ayo isi itanga.
Zaburi 55:22 Imana idusaba kuyizera muri vyose. Mu buzima bwacu ni byinshi twumva twifuza kugeraho ni byiza ariko iyo duhagaze kwisezerano ry´Imana tukagororokera Imana, tugaca bugufi tukayumvira ibindi byose biradukurikira.
Yohana 16:7 Ni kenshi Imana yabwira ubwoko bwayo ngo ntimutinye ndikumwe namwe. Kandi ko Mpwemu Year umufasha azaba ari kumwe natwe. Imana yadusezeranyije gukora ikintu gishya yifuza ko twuguruka amaso yo muri Mpwemu tukabibona. Muri Mpwemu ivyaha turabitsinda hakabaho gukiranuka.
Imana yifuza ko tugira icyerekezo cy´ivy´ijuru. (Visjon Eternel).
2 Abami 7:2 Igihe Elisa yahanura ibitangaza Imana igiye gukora hari umutware w´umwami icyo gihe yagize kubishidikanya agira kwatura nabi. Ibi bituma atagera ku mwasezerano y´Imana.
Luka 7:1-10 Ariko urundi rugero rwo Kwizera ni igihe Yesu yakiza umugaragu w´umutware wagize kwizera ko Yesu avuga rimwe gusa bigatungana.
Tugire kwatura positif ihihe vyose. Duhindure imibanire yacu yakazuyazi twitange wese.
Mu gihe tuzirikana icyo Yesu yakoze ku musaraba tumenya neza ko byose yabirangirije ku musaraba tukagendera mu gukiranuka no mu ntinzi.
Tugire icerekezo cyo kwubaka ubwami bw´Imana turongowe na Mpwemu Yera. Uko tuzagira kwitangira ivy´Ubwami bw´Imana mu gukorera Imana idusezeranira amasezerano kandi tukayabamwo twebwe n´abana bacu. AMEN


text:
MINEDUC yatangiye ubugenzuzi mu mashuri hagamijwe ireme ry’uburezi
Yanditswe na MUGISHA BENIGNE
Minisiteri y’Uburezi yatangiye igikorwa cyo gusura amashuri abanza, ayisumbuye n’ay’imyuga mu gihugu hose mu rwego rwo kuyashishikariza iterambere ry’ireme ry’uburezi.
Igenzura rizakorwa mu mashuri 600 yo mu gihugu hose, rigamije kureba uko amasomo atangwa, uko integanyanyigisho nshya ishyirwa mu bikorwa, nk’uko bisobanurwa na Munyakazi Isaac, Umunyamabanga wa Leta muri Minisiteri y’Uburezi ushinzwe amashuri y’inshuke, abanza n’ayisumbuye.
Yagize ati “Uyu mwaka tuwutangiranye imbaraga n’ingamba, dutangiye isuzuma mu mashuri yo mu gihugu hose, tureba uko gahunda z’amasomo zihagaze, uko abarezi bakoresha integanyanyigisho nshya no kuganira n’abana tubibutsa gushyira umwete mu kwiga.”
Izindi gahunda zizaganirwaho n’abayobozi n’abakozi ba Minisiteri y’Uburezi muri iri genzura, hari ukurwanya ibiyobyabwenge mu mashuri, kureba uko ibikorwaremezo by’isuku n’ibidukikije bihagaze, imibare y’abana bataye ishuri, kubashishikariza kwirinda gusibiza abana, imiyoborere y’amashuri n’ibindi bijyanye n’imyigire y’abanyeshuri n’imyigishirize y’abarezi.
Bamwe mu babyeyi baganiriye n’Imvaho Nshya kuri iyi gahunda Minisiteri y’Uburezi ifashe yo gusura amashuri 600 hagamijwe guteza imbere ireme ry’uburezi, bavuga ko ari igikorwa kiza cyafasha guhwitura abarezi, abanyeshuri n’ababyeyi ubwabo, bagakorera hamwe mu bijyanye n’iterambere ry’uburezi.
Mushakamba Anne Marie ni umubyeyi wagize ati “Ahari iri suzuma ryaduhwiturira abarezi bamwe na bamwe bakora basa nk’abadashaka n’abandi bakora biguru ntege, wenda ryanadufasha kumvisha abana bacu gukunda ishuri kuko hari abarita bakajya gukorera amafaranga imburagihe.”
Nsanzimana Balthazar na we ni umubyeyi uvuga ko ari byiza ko abayobozi bava mu biro bakajya aho ibikorwa biri kugira ngo bahwiture abarezi, abanyeshuri n’ababyeyi.
Ati “Ni byiza, ni byiza cyane, byazafasha kuduhwitura twese, baba ababyeyi, abarezi n’abanyeshuri.”
Yibukije ko hari ababyeyi bagira uruhare mu guta ishuri kw’abana babo, ku mpamvu zo kubasibya amasomo ngo babafashe imirimo, kutabagurira ibikoresho by’ishuri no kudakurikirana ngo barebe ko abana bajya kwiga cyangwa bigumira mu gasozi.
Avuga ko ababyeyi bakwiye gukurikirana no kugenzura ko abana bageze ku ishuri, bagafatanya n’abarezi mu gukurikirana abana, aho kubiharira abarezi gusa.


text:
YASUWE 32
Kuri uyu wa gatanu taliki ya 4 Ukwakira 2019 nibwo hatangajwe abemerewe kubakisha amatafari ya rukarakara, ni mu nama yahuje abayobozi mu Mujyi wa Kigali, abubatsi bibumbiye muri sendika yabo (STECOMA) ndetse n’Ikigo cy’igihugu gishinzwe imiturire (RHA).
Ubuyobozi bw’Umujyi wa Kigali buvuga ko kugeza ubu nta hantu na hamwe hemerewe kubakishwa ayo matafari, mu gihe iryo tsinda ritaratanga raporo y’ibyo ryagezeho.
Inzu yubakishwa rukarakara ngo igomba kuba itageretse, idafite inzu zijya munsi (Cave), ndetse itarengeje ubuso bwa metero kare 200, ikaba kandi ari inzu yo guturamo, nk’uko byagaragajwe na Muhire Janvier, umuyobozi ushinzwe amategeko y’imiturire n’imyubakire mu Kigo cy’Igihugu gishinzwe Imiturire.
Umuyobozi wungirije w’Umujyi wa Kigali ushinzwe imiturire n’ibikorwa remezo, Nsabimana Ernest, avuga ko itsinda ririmo kureba iby’imikoreshereze ya rukarakara riri hafi gusoza icyo gikorwa ku buryo raporo izasohoka vuba.
Yagize ati “Hari itsinda ry’Umujyi wa Kigali ririmo kubitegura ku bufatanye n’uturere. Ubwo rero bitewe n’igishushanyo mbonera cy’umujyi n’aho uzagenda wagukira, bazabigaragariza abashaka kubaka n’Abanyarwanda muri rusange bitarenze Ukwakira uyu mwaka wa 2019, ndetse n’amabwiriza agenga imyubakishirize ya rukarakara ashyirwaho n’ikigo cy’igihugu gishinzwe imiturire”.
Muhire yavuze ko abashinzwe imyubakire bahuguriwe amabwiriza agenga iyo myubakire ndetse ko hari n’imbuga ariho ku buryo uyashatse wese yayabona hagamijwe kwirinda amakosa.
Ati “Abashinzwe imiturire n’ubugenzuzi mu Mujyi wa Kigali bose barahuguwe ku mabwiriza agenga imyubakishirize ya rukarakara. Ubu twahuguraga abubatsi bibumbiye muri STECOMA ngo bayamenye kuko ari bo bireba cyane cyane, ariko no ku mbuga z’ikigo cy’igihugu gishinzwe imiturire n’urwa Minisiteri y’ibikorwa remezo arahari”.
Uwo muyobozi kandi yagaragaje ingero z’itafari rya rukarakara rizaba ryemewe mu gihugu hose, ngo rigomba kuba rifite cm 30 z’uburebure, cm 20 z’ubugari na cm 15 z’ubujyejuru (30×20×15).
Iryo tafari ariko hari bamwe mu bafundi bavuze ko ingero zaryo batazishimiye ndetse ko barifiteho impungungenge bakifuza ko zakongera kurebwaho, nk’uko umwe muri bo yabitanze nk’ikibazo.
Ati “Nkurikije uko dusanzwe twubaka, ingero za ririya tafari ndabona ari nto. Uhereye hasi wubaka, ucomeka butisi na panderesi ugasiga n’aho amatafari ahurira (joints), uzagera hejuru bidafite ingufu zo kwikorera ibindi bigerekwaho, mwakongera mukabireba”.
Kuri icyo kibazo, Muhire yavuze ko niba babibona nk’impungenge ko ababishinzwe bazongera bakabireba.
Ati “Ziriya ngero zashyizweho hifashishijwe abahanga mu bwubatsi ndetse na bamwe mu bahagarariye amashyirahamwe y’abafundi. Icyakora kuba bagaragaje impungenge ni ikintu kigomba kongera kuganirwaho, basanga hari icyo byakwangiza ku buziranenge bw’inyubako bikaba byahinduka”.
Muri iyo nama havuzwe kandi ko nta mufundi wemerewe kubaka amatafari ya rukarakara atari mu ishyirahamwe rizwi, ngo bikazafasha kumenya abazagira amakosa bakora mu myubakire bityo babihanirwe n’amategeko.


text:
Up next
#AFRICAN'S LOVE #Episode1: #slayqueen si Abantu pe! #Amabanga yose Hanze. #Igikwe kirapfuye.
5 subscribers
#African's love,
Ni uruhererekane rwa film muzajya mugezwaho n'Impanoyawe.
Izi films zizaba zigamije kugaraza uburyo urukundo rw'ubu ruhagaze.
-tuzibanda ku makosa akorwa mu rukundo rw'ubu.
-Tuzerekana bimwe mubibazo Byingutu Biri gusenya inkundo.
-tugamije gufasha abakundana kugira urukundo ruzira amakemwa.
Ufite igitekerezo cg inyunganizi
watwandika muri Comment cg ukatwandikira ku: impanoyawe@gmail.com
Abashaka Gukina film:+250780387980


text:
Benshi bayizi ku izina rya kalafu, abandi bayizi kuri clove mu cyongereza cyangwa clou de girofle mu gifaransa. Iki twakita ikirungo, ibyacyo birenze kuba ikirungo ahubwo ikaba izwiho kuba igirira umubiri akamaro gatandukanye.
Nkuko bitangazwa na USDA Food Data Central muri kalafu habonekamo intungamubiri zinyuranye nka poroteyine, ibinyasukari, ibitera ingufu na fibre. Mu myunyungugu ibonekamo twavuga potasiyumu, calcium, sodium na magnesium. Naho muri vitamini habonekamo vitamini E, vitamini B9, na vitamini B3. Si ibi gusa bibonekamo nubwo ari byo birimo ku gipimo cyo hejuru, wanasangamo ku gipimo cyo hasi phosphore, ubutare, zinc, vitamini C, vitamini B1, vitamini B2, vitamini A na K.
Reka tuvuge akamaro kayo mu buzima bwacu noneho.
-
Gufasha mu igogorwa
Iki kirungo kizwiho kuba cyaakoreshejwe kuva na kera kigafasha abagikoresheje mu igogorwa aho gituma ibyo wariye bitaguheramo, ikarinda isesemi ndetse inaba nziza ku gifu cyane cyane abafiteho ibisebe. Irinda impiswi n’impatwe muri rusange
-
Kurwanya bagiteri
Kalafu kandi izwiho guhanga na bagiteri zinyuranye aha ikaba ifasha abarwaye angine ndetse n’izindi ndwara zinyuranye zaba zikomoka kuri bagiteri cyane cyane izifata mu nzira y’igogorwa
-
Kurinda umwijima
Muri kalafu habonekamo ibisukura umubiri biwukuramo imyanda inyuranye bityo bigatuma iba nziza mu kurinda umwijima dore ko uri mu bishinzwe gusukura umubiri kandi uko uwusukura ushobora kwangirikiramo iyo mu mubiri harimo imyanda inyuranye kandi myinshi
-
Gufasha abarwaye diyabete
Kuyikoresha bituma umubiri ubasha kuringaniza isukari yo mu maraso kuko muri kalafu habonekamo ibinyabutabire byitwara nka insulin iyo bigeze mu mubiri.
-
Kurinda amagufa
Gukoresha kalafu kandi bizwiho kuba birinda amagufa kwangirika aho biyongerera ireme ndetse bikanayafasha gukomera bikanatuma ibiyagize bitagabanyuka.
-
Kongerera ingufu ubudahangarwa
Twabibonye ibonekamo vitamini E na C kandi zifatanyije na Zinc ziri mu byongerera ingufu ubudahangarwa aho bituma igipimo cy’insoro zera zishinzwe kurinda umubiri kizamuka
-
Kubyimbura
Uretse kubyimbura ahubwo inazwiho kurwanya uburibwe bituma iba nziza ku bari mu mihango, abasanzwe barwaye kubyimbirwa ndetse ikanaba nziza mu kanwa aho ifasha aboza amenyo bakava cyangwa se abababara ishinya. Inaba nziza mu gufasha abarwaye umutwe aho ifasha mu kuwuvura. Aha ho mu kuvura umutwe usabwa gufata agafu gake ukavanga mu kirahure cy’amata ukinywera. Ukira wumva
-
Gutera iruba
Ku bashyukwa amazinga, abatagira ubushake cyane cyane abagore, gukoresha kalafu biri mu bibafasha bibazamurira iruba bikanabongerera ubushake.
Ushobora kugura utumeze nk’udushami twayo ukikorera agafu nkuko wanagura ifu itunganyijwe, byose bigira akamaro. Wayikoresha mu cyayi, ibyokurya, ni ikirungo cyiza.


text:
Umwaka urashize umushumba mukuru wa Eglise Apostolique pour le Réveil au Rwanda (EARR) yitabye Imana , Pasiteri Kamanzi inkuru y’urupfu rwe yamenyekanye mu ijoro rishyira ku wa Mbere tariki 29 Nyakanga 2018 ahagana saa sita z’ijoro. Akaba yaraguye mu bitaro bya Kaminuza y’u Rwanda ishami rya Kigali, CHUK .
Uyu munsi taliki ya 2/8/ 2019 guhera saa 17h30 z’umugoroba abakristo ba Eglise Apostolique pour le Reveile au Rwanda bakaba bakoze ijoro ryo kwibuka nyakwigendera Pasiteri Kamazi , Muri iri joro ryo Kwibuka ,Gakunde Celestin yatangije isengesho, atanga ijambo ry’ikaze ku bitabiriye iki gikorwa.
Hakurikiyeho umushumba mukuru uriho ubu , uyobora Eglise Apostolique pour le Réveil au Rwanda (EARR) Pasiteri Lea Mukabaranga , agira icyo avuga kuri nyakwigendera pasiteri Kamanzi Theophile.
Mu magambo ye yatangiye yibutsa abitabiriye icyo gikorwa ijambo ry’umwaka nya kwigendera pasiteri Kamanzi Theophele yasigiye itorero riri muba Filipi 4:9 ……,“ibyo nabigishije , ibyo mwanyumvanye , ibyo nababwirije abe aribyo mukora ,“….
Pasiteri Lea avuga ko badakwiye kuvuga ko iri jambo barihawe nka Apostolique ahubwo bakwiye kuryishyiraho ho ubwabo.
Yagize ati:’ umwana mwiza wabanye n’ababyeyi baragenda akabigiraho , ntabwo aba ikigwari nta bwo aba icyohe . pasiteri yakundaga gusenga kandi yari afite gutuza n’amahoro mu mutima we , kandi mu gutuza kwe niho Imana yamubwirizaga , nawe yatubereye umubyeyi mwiza .
Rero umwana mwiza yita kucyo se yavuze , yita kucyo nyina yavuze , rero nitwita kubyo yatwigishije , ibyo yatubwirije , ibyo twa mwumvanye , Imana izakomeza ibane natwe.
Umuyobozi wa gahunda Gakunde Celestin yatanze ubuhamya ashima Imana ko yahuye na pasiteri Kamanzi Theophile , yagize ati : twagiranye ibihe byiza , kandi yambereye inshuti n’umujyanama mwiza , na mwigiyeho gusenga kandi yirinda kwanduzwa n’amafranmga , icyo nacyo n’ikintu gikomeye na mwigiyeho .
Kandi na mwigiyeho gukunda abantu kandi ntavangura yari afite , kuko mu gihe cyanyuma ya jenoside yakorewe abatutsi yagumye abana n’abantu cyane.
Ubuhamya bwa tambutse:
Umubyeyi witwa Rubagumya Claudine yatanze ubuhamya avuga byinshi yigiye kuri nyakwigendera , yavuze ko yamwigiyeho Umwuka w’ukuri kuko ukuri kurabatura , yakomeje avuga ko ikindi ya mubonyeho n’ugusenga by’ukuri, igihe cyose yamaranye nawe yari ingira kamaro kuri we , yagiye amwigisha gutuza kandi aratuza byukuri .
Claudine yagize ati :” namaze amezi atandatu narasubira gusenga naricaye nsaba Imana ko yampa aho gusengera , taliki 31/12 nibwo abantu bose bo mu rugo bagiye gusenga ariko umutima umbwira ko nza hano muri Apostolique ntabwo narinziko icyo gihe yitwaga Apostolique , rero nibwo naje guhura na pasiteri Kamanzi anyakira nk’umwana we , nari mfite umutima ubabaye cyane ariko ya mbereye umubyeyi .
Mutesi Odette Maua ati:”Ndashima Imana umunsi wa mbere ninjiye muri Apostolique , najemo narabatijwe narakijijwe na sengeye ahantu henshi .Ariko ndibuka umunsi naje muri Apostolique Mushumba na mubonyeho amavuta , na mubonye nk’umubyeyi nya mubyeyi kubera amagambo ye meza , umutima unyemeza kuhaguma.
Mushumba yaransengeraga , akamfasha ndashima Imana ko atakundaga amafranga , iyo nahuraga n’ibikomeye yarankomezaga . namusabye ko ambera papa wo mu Mwuka arabinkorera , ndashima ko ya mbereye umubyeyi mwiza .
Ndashima ko yaturereye Alpha yaramukundaga cyane akamwitaho , ndashima ko yadusigiye umushumba mwiza .
Alpha Umwana wakundanaga na nyakwigendera mu kiniga gikomeye yavuze ko yari inshuti ye yari urugero rwiza rwanjye . Ndasaba urubyiruko ko rutava mu Itorero kuko harimo ubuntu bw’Imana. Ntakindi navuga birahagije he was my friend , he was example.
William ati:’’ yaransengeye amvugaho amagambo menshi , avuga ibyari ku mutima wanjye wose . Ndashima Imana ko hari amezi 4 namaze nganira nawe , byari buri wa kane yanganirizaga amagambo meza kandi yaranyubatse .
Determine ati:“Ndashima Imana ko yadutije pasiteri Kamanzi , kandi ndashima Imana ko yadusobanuriye ko mugucyura Mushumba nta kosa ryarimo ahubwo ko aritwe dukwiye gukosoka .
Yakomeje avuga ko ibintu Imana yabwiye Mushumba ari mu Buhinde ku itorero ko yagarutse akabegeranya nk’abashumba ,yumva umutima we wuzuye ibyishimo atangira kuduha imirimo .
Mukamugema Immaculee yavuze ko yabonyeho umutima wo kumenekera Imana ,kandi akamubonaho umutima wo gukunda abantu .Kuko si yakundaga kwemera ko hagira umukristo ukorwa n’isoni.
Iki gikorwa kizakomeza ejo kuwa gatandatu ,guhera saa munani .
MUTWIHAGANIRE AMAFOTO YAGIZE IKIBAZO , MUZAYAGEZWAHO VUBA, TURI KUBIKOSORA.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Bruce Melody na Dj Marnaud bari bamaze icyumweru kirenga ku mugabane w’Uburayi aho bakoreye ibitaramo binyuranye, bagarutse i Kigali kuri uyu wa Gatatu tariki 20 Werurwe 2019. Inyarwanda.com twaganiriye nabo badutangariza byinshi ku rugendo bari bamazemo iminsi i Burayi.
Bruce Melody wataramiye mu bihugu nk’Ububiligi n’Ubufaransa yatangaje ko yishimiye urugendo yakoreye ku mugabane w’Uburayi ahamya ko ari ubundi bunararibonye yungutse. Yatangaje ko byabaye byiza cyane mu bitaramo yakoze byose. Ati” Hari ukuntu abantu baba i Burayi batajya bahura cyane ariko iyo habaye ibitaramo bagahura gutya uba ubona bishimye.”
Bruce Melody avuye i Burayi afashe amashusho y’indirimbo ye nshya yirinze gutangaza izina ryayo icyakora ahamya ko ari indirimbo izajya hanze mu minsi ya vuba. Yadutangarije ko nyuma yo kuva ku mugabane w’Uburayi ubu agiye kongera akicara agakora ku mishinga itandukanye y’indirimbo cyane ko anemeza ko ari zo zituma atumirwa mu bitaramo nk’ibi avuyemo cyangwa ibindi binyuranye.
DJ Marnaud ngo araza gusubirayo vuba cyane...
Dj Marnaud nawe wari wajyanye na Bruce Melody yadutangarije ko urugendo rwagenze neza cyane. Uretse igitaramo yakoreye mu Bubiligi yaduhishuriye ko yacurangiye mu Buholandi ndetse n’ikindi yakoreye mu Bubiligi. Icyo yagombaga gukorera mu Bufaransa cyo ngo cyaje gupfa ku munota wa nyuma.
Dj Marnaud ni ubwa mbere yari agiye ku mugabane w’Uburayi aho yagiye noneho agiye mu kazi ko gucuranga imiziki. Yatangaje ko hari byinshi yigiye ku mugabane w’Uburayi ndetse anatubwira ko hari gahunda avuye i Burayi arangije gusa atahita atangaza.
REBA HANO IKIGANIRO TWAGIRANYE NA BRUCE MELODY UBWO YARIAGEZE I KIGALI
REBA HANO IKIGANIRO TWAGIRANYE NA DJ MARNAUD UBWO YARI AGEZE I KIGALI


text:
Kugirango umuhungu n’umukobwa bakundana bakomeze inzira yabo nziza y’urukundo rudasaza, hari ibintu by’ingenzi buri umwe akwiye gukorera undi kugirango akanyamuneza n’umunezero bihore hagati yabo.
By’umwihariko hano mu Rwanda dukurikije n’umuco, imyumvire na kamere y’abanyarwanda, hari ibyo umukobwa yakorera umusore bakundana akarushaho kumwishimira. Muri ibyo harimo ibi bikurikira:
1. Mwubahe umwereke ko ari umuntu w’igiciro kuri wowe, wirinde kumwereka ko agukundira ko uruta abandi ahubwo umwereke ko agukundira agaciro umuha abandi batamuha bityo bizatuma akwimariramo kuko burya abahungu bakunda kubahwa cyane.
2. Jya umutungura(surprise) umusohokane cyangwa umugurire impano bitewe n’ubushobozi ufite kabone n’ubwo umukunzi wawe yaba yishoboye cyane kukurusha! N’iyo wamugurira agakarita ka phone biba bihagije. Burya umukunzi wawe biramwubaka bigatuma akugirira icyizere ko utarambirije ku bintu (materialism) kandi ushishikajwe no kumwitaho.
3. Jya wishimira gusangira na we, umutumire musangire kandi umugaragarize ko gusangira na we ntako bisa! Rimwe na rimwe muri gusangira mwenyine jya umutamika burya abahungu nabo bifuza kwitabwaho nk’abana.
4. Jya umuhamagara kenshi cyangwa umwoherereze ubutumwa bugufi umwereke ko umuzirikana, umubaze uko yiriwe cyangwa uko yaramutse, niba yariye n’icyo yariye! Bizatuma ahora aterwa ishema n’uko hari umuntu umuzirikana wifuza kumumenyera buri kimwe cyose.
5. Niba muri kumwe, jya ukunda kumuganiriza ku buzima bwawe bwa buri munsi no ku dukuru tujyanye n’inshuti zawe z’abakobwa nk’uburyo babanye n’abakunzi babo n’ibindi, mbese n’ibyo ubona bikwiye ku bakundana ubivugeho utanze urugero ku bandi, bimwubakamo kurushaho kukwiyumvamo.
6. Jya umwita akazina k’igiciro muri kumwe unakandike nk’izina rye kuri nimero ye ya telefone bityo bizamwereka ko nta pfunwe uterwa no kuba umufite nk’umukunzi. Ni bibi cyane kwandika nko muri telefone izina ridasobanutse, utumenyetso cyangwa impine z’amazina kuko bishobora gutuma akeka ko umutendeka ukaba wirinda ko abandi babona utwo tuzina nka honey, my love, Sweetheart,…
7. Nimuba muri kumwe mugahura n’inshuti zawe ntukazuyaze kuziratira uwo wihebeye muri kumwe, bituma arushaho kukugirira icyizere no kumva ko umuhesha agaciro mu bandi.
8. Ntukagire ibintu byawe utinda kumugezaho. Niba ugize amahirwe nko kuzamurwa (promotion) mu kazi cyangwa ikindi kintu wungutse mu buzima, bimumenyeshe musangire ibyishimo. Nuhura n’ikibazo nabwo ntukazuyaze kumumenyesha no kumusaba inama.
9.Niba yibana jya umusura umuterere ipasi, umutekere icyayi,… Ni utuntu tworoheje ariko tumucengera agatwarwa wese.
10. Jya umuganiriza kubuzima bwanyu bw’ahazaza bimwereke ko umwibonamo, umwizera kandi umufiteho ibyifuzo byiza n’umugambi uhamye mu gihe cy’ahazaza.


text:
Nyarugenge yizeje abarimu bashya batabonye amabaruwa ko bigiye gukemuka
Ubuyobozi bw’Akarere ka Nyarugenge bwizeje abatsindiye imyanya y’ubwarimu bavuga ko batarahabwa amabaruwa y’akazi ko iki kibazo kiri gushakirwa umuti n’inzego zibishinzwe.
Ku gicamunsi cyo kuri uyu wa Gatatu tariki 09 Ukuboza, Umunyamakuru Oswald Mutuyeyezu ukunze kuvugira abaturage barenganyijwe n’inzego, yagaragaje ubutumwa bwa bamwe muri bariya bantu batsindiye imyanya ariko bakaba batarahawe amabaruwa abemerera gutangira akazi.
Bariya barium bashya bavugaga ko bagiye kumara ukwezi batarahabwa amabaruwa n’Akarere ka Nyarugenge nyamara itariki yo gutangira akazi yari ku wa 01 Ukuboza 2020.
Muri buriya butumwa bwashyizwe kuri Twitter n’uriya munyamakuru, harimo ubugira buti “Birenze tariki 15 [batarahabwa amabaruwa] dushobora kutazahembwa uku kwezi kandi tukimara kuba Placed (guhabwa aho tuzakora akazi) ku bigo twahise tujya gukodesha hafi yabyo none Akarere gakomeje kutwirengagiza.”
Ubuyobozi bw’Akarere ka Nyarugenge na bwo bwagize icyo butangaza kuri iki kibazo, bwemera ko koko abarimu bashya batahise bahabwa amabaruwa y’akazi ariko ko hari icyabiteye.
Ubutumwa bwanyujijwe kuri Twitter busubiza ubw’uriya munyamakuru, ubuyobozi bw’aka Karere bwagize buti “Ni byo abarimu boherejwe mu Karere ntibahise babona amabaruwa abohereza aho bagombaga kujya ariko si ikibazo cya bureaucracy ahubwo hari ibyari bigitunganywa ku bufatanye n’inzego zitandukanye z’uburezi kandi biri mu nzira yo kubonerwa umuti amabaruwa akaboneka.”
Gusa abakoresha uru rubuga nkoranyambaga bagiye bagira icyo bavuga kuri buriya butumwa bw’Umunyamakuru Mutuyeyezu, bavugaga ko iki kibazo kiri mu turere twinshi atari umwihariko wa Nyarugenge.
Gushyira mu myanya abarimu bashya byagiye bizamura impaka ndende kubera uburiganya bwavugwagamo ndetse byatumye abayobozi bakuru b’ikigo cy’Igihugu gishinzwe guteza imbere uburezi (REB) barimo umuyobozi mukuru Dr Ndayambaje Irénée bahagarikwa by’agateganyo.
Tariki ya 01 z’uku kwezi kandi Urwego rw’Igihugu rw’Ubugenzacyaha RIB rwataye muri yombi umwe mu bakozi ba REB n’umwe mu bashakaga akazi k’ubwarimu bakekwaho kwakira no gutanga ruswa.
RIB yavugaga ko uriya mukozi wa REB witwa Habinshuti Salomon akekwaho kwakira ruswa yahawe n’umwe muri bariya bakandida “kugira ngo amuhindurire amanota asohoke mu batsinze kandi yari yatsinzwe.”
UMUSEKE.RW


text:
Idini
Patronoble
Become A Better Singer In Only 30 Days, With Easy Video Lessons!
Abigisha urukundo ntibabasha kwicarana Ntibagendererana, ntibashyingirana Bararyaryana mpora mbona bashyamirana Rimwe na rimwe banyuzamo bakanarwana Ngo intego yabo ni ugukundisha rubanda Imana Tukayikunda nta na gito twizigama Tukabatura, bakatuyobora, tukabayoboka, bakadutegeka, tugahinga bahunika Buri umwe abasha kwiyoberanya akigira uko atari Biroroshye guca urubanza rutarimo ibyawe Biroroshye kugirira impuhwe kubyo udatunze Ati "iyo mba hariya si kuriya nakabikoze" Ko tubizi ko Imana itunze ibyiza byose Abamalayika baririmba bitagereranywa Kuki abantu bafashe akazi gafite abagakora neza Birengagiza akadafite abagakora Nko kwita ku bakene gukunda bagenzi babo Kugoboka abagowe n'abadafite uko bagira Bahugira mu makorari n'amamisa adashira Kandi ntibarusha abamalayika kubikora Mu bumenyi bwose nakunze ubumenyi bw'isi Nibwo bwerekana ko isi yikaraga izenguruka izuba Bityo buri wese akagira igihe abona amanywa Akagira n'ikindi gihe abona ijoro Nubabara urebe abababaye kukurusha Maze utuze utegereze umucyo ukurasire Niwishima urebe abababaye ubafashe Ucane urumuri n'abandi rubarasire Amadini adusaba kugira ubumwe yo ko ataba rimwe Wahakana ute ko atari bo baducamo ibice Gutanga mubaha ngo bigira umugisha mwinshi Aho bigeze babahe namwe muwubaheshe Muyobozi w'idini dore akeneye akamodoka Mukajyaho mukisaka mu mifuka Muyoboke mugenzi wanyu ushonje cyangwa akennye Mugapfukama hasi muti "Nyagasani, goboka" Amadini nibyo koko yaje avuga neza Turayoboka twese twiteze ibitangaza Imitwaro bari kudutura barayiremereza Tubabajije umuti bati mujye mwiyiriza Ibyaha bikugora nabo babigenderamo Urukundo rwabo narwo njyewe mbona ari urumamo Abakakuyoboye nabo ubwabo baratakaye Uwaguye yaramaze bimwe twanze bibaye impamo Ufite icyo amariwe n'amadini nayagamumemo Si propaganda ndimo kuko nta nyungu mbifitemo Njye nzambaza Rurema Imana ituye mu njyewe Nzashyira ubumuntu imbere no kugira impuhwe Kirazira kizanazira ko nziruka ibizira Kizazire ko nirengagiza indangagaciro Biragatsindwa bizire ko nubahuka Uhoraho Aho kuramya ibitari we njyewe azantumeho mpfe Kugaya iby'amadini ntibivuze kwanga Umuremyi Ndabizi ko ibyo mfite byose njye ari we mbikesha Kudasahurwa n'amadini si ugusahura Ihoraho Kutaba mu madini kandi si ubuhenebere Idini rimwe gusa nemera ni urukundo impuhwe no kubabarira Kwirinda kuzirura ibizira indangagaciro na kirazira Idini rimwe gusa nemera ni urukundo impuhwe no kubabarira Kwirinda kuzirura ibizira indangagaciro na kirazira
Watch: New Singing Lesson Videos Can Make Anyone A Great Singer
Discuss the Idini Lyrics with the community:
Citation
Use the citation below to add these lyrics to your bibliography:
"Idini Lyrics." Lyrics.com. STANDS4 LLC, 2021. Web. 28 Oct. 2021.  .


text:
Igihugu kitakigira Abahanuzi kiba gihanamye ku manga ! Aho u Rwanda siho rugeze ?
Kuri iki cyumweru, isomo rya mbere turarisanga mu gitabo cya mbere cya Samweli, 3,1-19. Riratubwira uko Samweli yatowe n’Imana akiri umwana muto nyuma akaza kuba umuhanuzi wagiriye igihugu cye akamaro. Iyo uzirikanye neza, usanga amateka ya Samweli hari icyo yabwira Abanyarwanda muri iki gihe .
Muri iyo minsi ijambo ry’Uhoraho ryari imbonekarimwe…
Umuhanuzi ni we jwi ry’Imana mu gihugu. Iyo nta bahanuzi beza bariho, Imana iricecekera kuko nta rundi rurimi igira uretse urwo itizwa n’Abahanuzi bayo.
Amateka ya samweli turayazi. Yasamwe ku buryo bw’igitangaza kuko nyina Ana yari ingumba bityo mukeba we Penina agahora amukwena, amutesha agaciro bitavugwa. Umunsi umwe ishavu n’agahinda bimweguye ajya mu ngoro asenga Imana arira cyane kugeza ubwo Umuherezabitambo Heli amubwiye ati « Genda amahoro kandi Imana ya Israheli iguhe icyo wayisabye »(Sam1,17). Ana yarashubijwe, yibaruka Samweli, amutura Imana nk’uko yari yarabisezeranye.
Samweli yatowe n’Imana akiri muto cyane ku buryo we ubwe atashoboraga kumenya ijwi ry’Imana ryamuhamagaraga iyo Umuherezabitambo Heli atabimufashamo , ngo amugire inama y’uko uhamagawe n’Imana asubiza !
Samweri ku bwende bwe yasubije Uhoraho ati « Vuga, umugaragu wawe arumva »(Sam 3,10), Ubutumwa bwe butangira butyo.
2. Ubutumwa yahawe
Uhoraho abwira Samweli ati : «Dore, hari ikintu ngiye gukora muri Isiraheli kizatuma abazacyumva bose bakangarana.Uwo munsi nzakorera inzu ya Heli ibyo nayivuzeho byose, ntacyo nsize inyuma.Ndamumenyesha ko ndangiza urubanza rwaciriwe umuryango we iteka ryose, kubera ICYAHA CYE :yari azi ko abahungu be batuka Imana ntiyabacyaha. Niyo mpamvu ndahiriye inzu ya Heli : nta kizasibanganya igicumuro cy’inzu ya Heli, cyaba igitambo cyangwa ituro » (Sam3,11-14)
Ubwo butumwa bw’incamugongo Samweli ntiyatinye kubugeza kuri Heli, n’ubwo uwo musaza yari yaramufashije kuva Samweli asamwa kugera ahamagawe n’Imana ! Heli wali umuyobozi muri politiki no mu iyobokamana yamaze kubutega amatwi agasubiza ati « Ni Uhoraho. Arakore uko abishaka ». Koko abahungu be babiri baje kugwa ku rugamba, ubushyiguro bw’Isezerano bufatwa n’Abafilisiti, igihugu cyose gicura imiborogo.
Nyuma Samweli yaje gukura aba umuhanuzi ukomeye. Kimwe na Musa Samweli yabaye umuyobozi mu by’Imana no mu bya politiki. Twibuke ko yasize amavuta abami babiri aribo Sawuli , wabaye umwami wa mbere w’Abayisiraheli , na Dawudi wabaye intagereranywa mu bami bose ba Isiraheli. Kuvuga ko ari Samweli wabasize amavuta bisobanuye ko ari na we ubwe wabatoranije, mu bushishozi bwe ( Imana ibamweretse !), abashyiraho ngo bayobore umuryango, abaha icyo cyubahiro . Yakomeje kujya abagira inama nziza, akabagezaho ubutumwa bw’Imana. Muribuka uko yabwiye Dawudi , igihe uyu mwami yari yicishije Uriya kugira ngo akunde amutwarire umugore witwaga Betsabe ! Dawudi amaze kumva ijambo ry’umuhanuzi yaricujije, asaba Imana imbabazi, mu magambo meza cyane ya zaburi ya 51(50) yiswe : Isengesho ry’umunyabyaha usaba imbabazi:
“Mana yanjye ngirira imbabazi ukurikije ineza yawe,
kubera impuhwe zawe nyinshi,
umpanagureho ibyaha byanjye.
Nyuhagiraho wese ibicumuro byanjye,
maze unkize ICYAHA nakoze”( Zab51,3-4)…
Muri make Samweli yakoze ubutumwa bwe neza, amurikira abami ,abasabira ku Mana, bigirira abaturage bose akamaro.
3. Mbese mu Rwanda rw’iki gihe bakeneye Abahanuzi nka Samweli?
Iyo witegereje ibibera mu Rwanda muri iki gihe ushobora kwiyamira nk’umwanditsi w’igitabo cya Samweli ,ukaba wagira uti : “Muri iyi minsi mu Rwanda ijambo ry’Uhoraho ryabaye imbonekarimwe”!Impamvu ni uko Abahanuzi basigaye batinya kubwira umwami kuko ahari na we ubwe nta matwi agira yo kubumva!
Biragoye cyane kuba umuhanuzi mu gihugu nk’u Rwanda rw’iki gihe , aho Abayobozi b’igihugu bahisemo gukora politiki idakeneye kumurikirwa n’indangagaciro zirimo n’iyobokamana .Politiki iteza imbere Ubwigenge , ubutabera, kureshya imbere y’amategeko, kubungabunga umutungo rusange, no kubahiriza umutungo w’abantu ku giti cyabo… niyo politiki yo gushyigikirwa.
Nyamara disi dore ibyeze iwacu : gusahura igihugu, kurenganya abaturage (basenyerwa amazu, bahinga hagasarura abanyendandende bahagarikiwe na Leta , bamburwa udusambu twabo, bacibwa amafaranga menshi cyane kandi badafite…), gufunga no kwica abatavugarumwe n’Agatsiko kari ku butegetsi, iterabwoba rishingiye ku kuragiza abaturage imbunda nk’aho bahindutse ibisimba by’inkazi…..n’indi myifatire igaragaza politiki icuramye ( politique sans moralité)!
Benshi mu Bihayimana bafite inshingano yo guhanura bahisemo kuruca bararumira ku buryo abaturage basigaye barahindutse nk’intama zitakigira abashumba! Ni ukuri biteye agahinda!
Ubutegetsi burica, burafunga, burarenganya…nta we utinyuka kuvuga ati iyi myifatire y’abategetsi ni mibi, irasenya ! N’ugerageje kugira icyo yanenga, bamuterera mu buroko, agahimbirwa ibyaha atakoze, abandi bagakangarana, bakarekera kuko baba bibwira mu mitima yabo ngo “ kubabara biruta gupfa”! Nta gushidikanya, Uhoraho ntiyishimiye uko u Rwanda rwifashe ubungubu, aho ubwigenge bw’abana b’Imana bwabaye ingume! Abantu bongeye kubaho nk’abacakara batagira uburenganzira na busa mu kinyejana cya 22 koko ?
4. « Hari ikintu gikomeye ngiye gukora … kizatuma abazacyumva bose bakangarana »!
Muri iki cyumweru impaka zikomeye zongeye kuzamuka , amahanga yose arasakabaka avuga ubugizi bwa nabi bwabereye mu Rwanda! Imanza ziracyariho…!
Nanjye ububasha bwo kuba umuhanuzi narabuhawe, ubwo nahabwaga ubusaserdoti, dore imyaka ibaye 12! Nk’umuhanuzi , abayobozi b’igihugu cyacu bashatse kuntega amatwi nababwira nti:
Mwikwiha amenyo y’abasetsi:
ICYAHA cyakozwe mu 1994, cyo kurasa umukuru w’igihugu mu gihe cy’imishyikirano iganisha ku mahoro, bigateza akaga gakomeye twabonye,ni icyaha gikomeye birenze igipimo, Uhoraho ntazakirekeraho ;azahana abagikoze byanze bikunze :azabahana ubwabo, abahanire mu bana no buzukuru, kugera ku buvivi n’ubuvivure! KEREKA habayeho gahunda nk’iy’Umwami Dawudi wamaze kumva uburemere bw’icyaha cye, akemera gucisha make, arapfukama, yicara mu ivu, asaba Imana n’umuryango imbabazi kugeza Uhoraho ahanaguye icyaha cye.
Umwanzuro
Nyakubahwa Mukuru w’igihugu cy’u Rwanda, uretse abazungu batumva neza “ikinyarwanda”, Abanyarwanda basaga miliyoni 8 bazi neza ibyabaye mu gihugu cyacu, kandi twese tuzi neza n’uko ibintu byifashe muri iki gihe :
1.Kingura imiryango ya Gereza zose, Abanyarwanda bose bafunze batahe bafatanye n’abandi kubaha igihugu.Impuhwe nizisese imanza zose.
2.Fungura urubuga rwa politiki, kugira ibitekerezo binyuranye n’ibyawe si icyaha ahubwo ni isoko y’iterambere rishyitse.
3.Reka abihayimana bahawe ubutumwa bwo kuba abahanuzi bakore umurimo wabo mu bwisanzure, nta terabwoba ribahoraho n’ihagarikamutima ry’urudaca. Ababifungiwe, nibafungurwe bwangu.
4.Hakwiye kubaho ikintu gisa n’INAMA RUKOKOMA, abanyarwanda bose bakinigura, abacumuye bagaterwa icyuhagiro, ahasigaye tukubaka u Rwanda rwa twese, tukarubanamo mu mahoro, nta nyagupfa, nta nyagukira.
Bitabaye ibyo “ABAFILISITI” bazaduterera igihugu kandi bagifate, imiborogo izabe myinshi….
Dusenge :
Mana yacu rengera u Rwanda n’Abanyarwanda bose,
Umukuru w’Igihugu cyacu umuhe urumuri ruguturukaho,
N’ubutwari bwo kugendera kure abamushuka bishakira indonke,
Ahore aharanira icyagirira Abanyarwanda BOSE akamaro,
Uhe AMAHORO imitima yicuza kandi yiyemeza guhinduka ,
Amen.
Padiri Thomas Nahimana.


text:
Nyamwiza Phoebe yavuze uko yafashwe n’uburwayi bwe bwatumye akaguru ke gahinamirana. Ni mu kiganiro yagiranye na Afrimax Tv yari yamusuye i Kabuga aho aba.
Phoebe yavuze ko uburwayi bwe bwatangiye ubwo yigaga mu mwaka wa mbere w’amashuri yisumbuye gusa bitangira yumvaga ari ibintu bisanzwe nta kibazo bizamutera gusa nyuma ageze mu gihembwe cya gatatu cy’umwaka yigagama yaje gutangira kugira ikibazo ubwo yashakaga kuva aho yararaga (dorm) kugirango agere ku nzu z’abayobozi (staff).
Phoebe yavuze ko yagiye ku mavuriro menshi atandukanye bakamucisha mu cyuma kugirango barebe niba yaba ari ikibazo cy’amagufa cyangwa se imitsi gusa basanze nta kibazo kirimo ndetse yanagiye no kwa muganga kureba ko yaba ari ikibazo cyo mu mutwe nabwo asanga sicyo indwara irabura burundu.
Mu mwaka wa 2017 ubwo Phoebe yafatwagwa n’ubu burwayi ngo yahise asubika amasomo ye dore ko n’umwaka w’amashuri wari urangiye. Mu mwaka wa 2018 wose nibwo Phoebe yararimo kwivuza hanyuma muri 2019 asubira kwiga akomereza amashuri ye mu mwaka wa 2 w’ay’isumbuye.
Phoebe yavuze ko icyo asaba abantu ari ubufasha cyane cyane bujyanye n’ubuvuzi kuko ibyo bagerageje gukora byose byaranze akaba asaba uwaba afite ubumenyi ku ndwara arwaye yabamenyesha. Yongeyeho kandi ko banakeneye ubufasha bw’amasengesho kuko nayo arafasha.
Ku bifuza guha ubufasha Phoebe, nimero ye ya telefone ni 0786834275 .


text:
PAC yavumbuye amakosa uturere dukora dutizanya amasezerano yo gutanga amasoko
Komisiyo ishinzwe gukurikirana iby’imari n’umutungo bya Leta mu Nteko Ishinga Amategeko (PAC), yasabye Ubuyobozi bw’Ikigo Gishinzwe Gutunganya Amasoko ya Leta (RPPA) gukurikirana bakarebam ikihishe inyuma y’ibikorwa binyuranyije n’amategeko byadutse mu turere tumwe na tumwe, aho batira amasezerano mu gihe bagiye gutanga amasoko, kandi rimwe na rimwe ayo masoko adahuye.
Ibyo PAC yabisabye RPPA ku wa 23 Nzeri 2021, nyuma y’uko yari yatumije Akarere ka Nyamagabe, kugira ngo kaze gasobanure ibibazo bijyanye n’uko kananiwe guhuza na raporo y’Umugenzuzi mukuru w’imari ya Leta mu myaka y’ingengo ya 2019/2020.
PAC yagaragaje ko katashoboye kwikorera amasezerano ajyanye no gutanga isoko rijyanye n’Ibitaro bya Kaduha, ahubwo kakajya gutira amasezerano ku bindi bitaro, karenze Uterere dutatu two mu Ntara y’Amajyepfo.
Depite Jean Damascène Murara, umwe mu bagize PAC yagaragaje uko Abayobozi bo mu Karere ka Nyamagabe barenze Akarere kabo, bakanyura mu Karere ka Huye, bakarenga Akarere ka Ruhango n’aka Muhanga, bakagera ku bitaro bya Rukoma biherereye mu Karere ka Kamonyi bagiye gutira amasezerano yo gutanga isoko.
Depite Murara ati “Kubera iki mwe mutatekereza ngo mwikorere ibintu byanyu ubwanyu? Ku buryo mwambuka uturere dutatu mujyanywe no gutira amasezerano kuko muri abanenbwe cyane mutashobora kwikorera ayanyu ubwanyu”.
Abayobozi b’ako Karere kandi bananiwe gusobanura icyatumye bajya gutira amasezerano kugira ngo bashobore gutanga amasoko abiri ubona ko anatandukanye rwose.
Umuyobozi w’Ibitaro bya Kaduha, ushinzwe ibijyanye n’imari n’ubutegetsi (DAF), Ahobantegeye Angelique, yavuze ko batabanje kuvugisha ubuyozi bw’ikigo gishinzwe ibijyanye no gutunganya amasoko ya Leta, ariko ngo babigiriwemo inama na bamwe mu bo bakorana aho mu Bitaro, ati “Tubisabiye imbabazi, ntabwo bizasubira ”.
Umuyobozi wa PAC, Muhakwa Valens n’itsinda ayoboye ntibanyuzwe n’ibyo bisobanuro, ahubwo basabye RPPA kugira icyo ibikoraho.
Muhakwa ati “Iki kintu cyo gutira amasezerano kimaze kuba umuco kandi ni mubi. RPPA ibyumve kandi igire icyo ibikoraho, ihite itangira kubikurikirana. Ntitwakwihanganira uyu muco mubi wadutse”.
Nk’uko uwo muyobozi wa PAC yabivuze, umuco wo gutira amasezerano si mushya, kuko umwaka ushize, Depite Uwera Alice Kayumba yabwiye Inteko Ishinga Amategeko ko uturere nka Karongi katashoboye gutanga raporo ku bijyanye n’amasoko katanze mu buryo bunyuranyije n’amategeko kandi ko ako Karere kadukanye ‘umuco mubi’ wo gutira amasezerano mu tundi turere, icyo gihe abadepite bagasaba ibisobanuro.
Icyo gihe byagaragaye ko Akarere ka Karongi, katiye amasezerano ajyanye no gutanga isoko ryo gushyiraho amatara yo ku muhanda, kayatiye mu Karere ka Musanze, gatira n’andi mu Karere ka Nyamasheke ajyanye no gukora amakarita n’imipira by’abakozi bako.
Icyo gihe Depite Kayumba yabajije abayobozi b’Akarere ka Karongi ati “Nimutubwire, uko ibi byo gutira amasezerano byaje n’igihe byatangiriye?” Icyo gihe nta gisubizo nyacyo cyabonetse, uretse ko abo bayobozi bavuze ko babisabiye imbabazi. Muri uwo mwaka wa 2020, ibyo gutira amasezerano byagaragaye no mu Karere ka Kirehe.
Tariki 21 Nzeri 2021, mu gihe PAC yarimo yumva Akarere ka Nyagatare, byagaragaye Ko na ko katiye amasezerano yo gutanga isoko rijyanye n’amatara yo ku muhanda, kakaba karayatiriye mu Karere ka Huye, kandi nabwo Akarere ka Nyagatare ntikashoboye gusobanura icyabiteye.
Mu Karere ka Kayonza naho, byagaragaye ko ubuyobozi bw’ako Karere bwatiye amasezerano ajyanye na serivisi z’igarage na lisansi, buyatira ku bitaro bya Kiziguro mu Karere ka Gatsibo, kugira ngo ayo masezerano akoreshwe ku bitaro bya Rwinkwavu biherereye mu Karere ka Kayonza.
Abajije impamvu, Umunyamabanga Nshingwabikorwa w’Akarere ka Kayonza, Aaron Hero Kagaba, yabuze igisubizo atanga uretse kuvuga ngo “ Ndasaba ko mwambabarira”.
Uko gutizanya amasezerano ajyanye no gutanga isoko, bifatwa nko kwica amategeko kandi bihanwa hashingiwe ku itegeko rigenga imitangire y’amasoko ryo ku wa 07/09/2018 mu ngingo yaryo ya 188, kuko iteganya ko iryo soko riba ritanzwe mu buryo bunyuranyije n’amategeko.
Uhamwe n’icyo cyaha ahanishwa igifungo cy’imyaka iri hagati y’itanu n’irindwi (5-7) hakiyongeraho amande.
RPPA yavuze ko hari ikigiye gukorwa, kuko ibyo byose biganisha kuri ruswa mu gihugu kandi cyariyemeje ko kitagomba kwihanganira ruswa iyo ari yo yose.
Nsabe Arsene wo muri RPPA ati “Iki ni icyuho mu bijyanye n’imitunganyirize n’imitangire y’amasoko kandi byavamo ruswa. Tugiye gutegura amabwiriza mashya, agenewe uturere twose mu rwego rwo kubibutsa”.
Indi ruswa ishobora kuba iri mu bananirwa gukora amasoko bahawe ntibatangirwe raporo
Uturere twa Nyamagabe na Nyabihu twarezwe kuba tutajya tumenyekanisha ibigo na rwiyemezamirimo baba bananiwe kuzuza amasezerano ngo bakore ibyo bagomba gukora.
Urugero, Akarere ka Nyamagabe katanze isoko ryo kubaka ibiro byako, rifite agaciro ka Miliyoni 788 z’Amafaranga y’u Rwanda, kariha sosiyete yitwa ‘Eteco & Anek’ mu 2015, iyo sosiyete ntiyashoboye kubahiriza amasezerano yagiranye n’Akarere ka Nyamagabe, nyamara Komite ishinzwe ibijyanye no gutanga amasoko muri ako Karere, ntiyigeze ibimenyesha RPPA, kugira ngo iyo sosiyete ishyirwe muri ba bihemu batagombye kongera guhabwa amasoko ya Leta (blacklisted), kugeza n’uyu munsi.
N’ubwo iyo sosiyete yananiwe kuzuza amasezerano yari yagiranye n’ako Karere mu 2015, n’ubu iracyahabwa amasoko kandi izwiho kuba itajya yishyura abakozi iba yakoresheje.
Depite Germaine Mukabalisa yabajije icyatumye Akarere ka Nyabihu karakomeje gukorana na Rwiyemezamirimo nyuma y’imyaka batumvikana ku kuba adashobora kubahiriza amasezerano baba bagiranye kandi ntikanabimenye RPPA kugira ngo igire icyo ibikoraho.
Yagize ati “Ibyo bivuze ko muba mwagize igihe mukicarana, mugashaka uburyo bwo kumugarura kubera impamvu zihishe, zatumye mutamutangira raporo ngo ashyirwe kuri ‘blacklist”.
Mu Karere ka Rwamagana, PAC yabonye ko hatanzwe amasoko 12 y’agaciro ka Miliyoni 548 z’Amafaranga y’u Rwanda, nyamara nta raporo (e-procurement ) yohererejwe RPPA mu buryo bw’ikoranabuhanga.
Umunayamabanga Nshingwabikorwa w’Akarere ka Rwamagana, Henry Kakooza yavuze ko byatewe n’uburangare ndetse n’ikibazo cy’icyorezo cya Covid-19, ariko Umuyobozi wa PAC yamubajije icyatumye batohereza izo raporo mu buryo bw’ikoranabuhanga nk’uko biteganywa n’itegeko, ariko Kakooza ananirwa gusobanura icyabiteye.
Mu Karere ka Kayonza, na ho bakomeje kwica amategeko agenga imitangire y’amasoko ya Leta, aho batanze amasoko agera kuri 13 bataretse ngo habeho ipiganwa, kuko batangazaga isoko, bavuga ko ingwate y’isoko (bidding security percentage) ari 10%, abantu bagatinya kuza gupiganwa, hakaza umwe nyuma bagahita bamumanurira ingwate y’isoko ikaba 5%, bivuye ku 10% babaga bavuze bajya gutangaza isoko.
Depite Mukabalisa ati “Iyo ingwate y’isoko ihanitse, bitera ubwoba abakaje gupiganirwa isoko kandi turashaka kumenya impamvu ibyiheshe inyuma niba atari ruswa”.
PAC yavuze ko uko kumanura ingwate y’isoko mu nyungu z’abatsindiye amasoko byatumye Leta yinjiza ingwate y’isoko (security guarantee) ingana na Miliyoni 50 aho kuba Miliyoni 110 z’Amafaranga y’u Rwanda.
Kagaba yagerageje gusobanura ko kugabanya ingwate y’isoko byatewe n’uko abatsindiye ayo masoko bari batakambye, ariko Umugenzuzi Mukuru w’imari ya Leta wungirije, Habimana Patrick, RPPA na PAC, bavuze ko izo ari inzitwazo, ko hakenewe gukorwa iperereza, kugira ngo impamvu z’ibyo zibyihishe inyuma zimenyekane.


text:
Butera Knowless yasubije umugabo we Clement yifashishije amagambo yo muri Bibiliya nyuma yo kwibaza cyane icyo itariki 21 Ukuboza 2021 ihatse muri Kina Music.
Mu butumwa abahanzi bo muri Kina Music bari kunyuza ku mbuga nkoranyambaga bari kugaragaza cyane itariki 21 Ukuboza 2021 (bizaba ari kuwa Kabiri), hakaba hataramenyekana ikintu kizaba kuri uwo munsi usibye ba nyir'ubwite bahurira muri Kina Music. Nel Ngabo ubarizwa muri Kina Music niwe wabimburiye abandi bose kumenyesha abakunzi be itariki 21 Ukuboza 2021 mu mashusho yanyujije kuri konti ye ya Instagram ayifashishamo indirimbo John ya Rick Ross Ft Lil Wayne.
Knowless yifashishije Yohana 11:35
Ishimwe Clement nyiri Kina Music aherutse kujya kuri konti ye ya instagram ashyiraho ifoto yicaye mu muryango w'inzu areba hanze agaragaza ko byari nyuma yo kureba Amavubi. Yashyizeho utudomo twerekana ko yashakaga gukomeza ibyo yashakaga kwandika ariko akabyihorera maze yungamo ati "Naho ubundi wasara". Yahise yerekana ya tariki 21 Ukuboza 2021.
Nyuma y’ubwo butumwa abahanzi bo muri Kina music bamusubije barimo Platini P ndetse na Butera Knowless ari mu bamusubije aho yifashishije umurongo muto muri Bibiliya uboneka muri Yohana 11: 35 ugira uti "Yesu ararira"
Platini P nawe ni umwe mu bahanzi babarizwa muri Kina Music n’ubwo yasinyanye amasezerano n’abandi bajyanama mu by'umuziki bakorera mu gihugu cya Nigera, gusa muri Kina Music ntibaratangaza ko atakiri umuhanzi wabo. Nawe ni umwe mubatanze ibitekerezo kuri iyo tariki. Igor Mabano ni we utaragira icyo atangaza kuri iyi tariki ishobora kuba yarateguweho ikintu gikomeye muri Kina Music.
Hari uruhande rumwe rukeka ko yaba ari igitaramo gikomeye kizahuriramo abahanzi bose bo muri Kina Music. Abandi bavuga ko yaba ari indirimbo nshya ya Nel Ngabo cyane ko ariwe wabimburiye abandi gutangaza iyi tariki.
Kugeza ubu ntabwo Kina Music iragira icyo itangaza mu buryo bweruye ku kintu kizaba tariki 21 Ukuboza 2021


text:
Gusaba imbabazi si ubugwari ahubwo ni ubutwari, kandi ni inzira nziza yo gukemura ibibazo.
Nk’uko mu kinyarwanda bavuga ko ntazibana zidakomanya amahembe, n’abakundana birashoboka ko bashobora kugirana utubazo. Mu guhe ubonye ko wakoshereje umukunzi wawe ukeneye kumusaba imbabazi dore uburyo bwiza wabivugamo.
1.Ba inyangamugayo kandi uvuge bikuvuye ku mutima
Niba koko wisuzumye ugasanga wahemukiye umukunzi wawe, reka amarangamutima yawe avuge, ku buryo nakureba akubonamo guca bugufi.
2.Guca bugufi
Nubwo ushobora kumva ko ikosa wakoze riremereye ku buryo wabuze aho uhera umusaba imbabazi, ni ngombwa ko utifata ahubwo ukwiye kumwereka uwo wiyumva ku buryo nakureba amenya icyo ushaka kumubwira niyo utavuga urareka ururimi rw’amarenga y’umubiri rukamubwira.
Ni bibi kwipfumbata no kuzamura intugu buri kanya kuko ibyo bigaragaza ko ibyo uri kuvuga bitakuvuye ku mutima.
3.Wikwiregura
Iyo uri gusaba imbabazi umukunzi wawe ukabivangamo no kwiregura bikurura izindi mpaka, ingingo yo gusaba imbabazi igatakara. Mu gihe uhisemo gusaba imbabazi saba imbabazi niba uhisemo kwiregura nabyo ntukwiye kubivanga no gusaba imbabazi kuko umuntu usaba imbabazi kuko yemeye ikosa.
4.Kwemera ikosa
Niba umukunzi wawe wamubwiye nabi cyangwa wakoze irindi kosa, wakwisuzuma uganga atariko byari bikwiye kugenda. Igihe usanze ugomba kumusaba imbabazi ni ngombwa ko mu magambo ukoresha isaba imbabazi humvikanamo ko uzi ikosa wakoze. Urugero ukamubwira uti ‘rwose narengere ntabwo nagombaga kuba nakoze iki n’iki muri buriya buryo’, cyangwa uti ‘ntabwo nagombaga kuba nakubwiye kuriya’.
5.Kumuha icyizere ko bitazongera
Mu gihe usaba imbabazi umukunzi wawe, ukeneye ko umubano wanyu ukomeza uri nta makemwa, ni byiza kwemera ko wakosheje kandi ukanamubwira ko ugiye gukosora iryo kosa wirinda ko ryazasubira. Kumwizeza ijana ku ijana naryo ni amakosa kuko ushobora kuzongera ukarigwamo bigutunguye, ikiza ni ukumubwira ko ugiye kugerageza kwitwararika, kugira umunsi wongeye gucikwa azakumve.
Amahitamo ya nyuma igihe ugerageje gusaba imbabazi umukunzi wawe ntaziguhe kandi wumva ukimukeneye cyane umuha umwanya akagenda akabitekerezaho, wazongera kumusaba imbabazi ntaziguhe ugashaka umuntu w’inshuti yanyu mwembi akabunga cyakwanga ugatangira kwiyakira.


text:
Abasore aho bava bakagera usanga bose bahuriye ku kintu kimwe ari cyo cyo kwifuza kumenya niba umukobwa bari kuganira yabishimiye cyangwa ari kubumvira ubusa. Kuri mwe basore guhera uyu munsi ntimuzongera kwibaza iki kibazo kuko mugiye kumenya ibimenyetso biranga umukobwa wakwishimiye.
1. Aseka buri kanya
Ikintu cya mbere kizakwereka ko umukobwa yishimiye ikiganiro ari kugirana n’umusore ni uko aseka bya buri mwanya ku bintu byose uri kumubwira. Ushobora kuba utari kuvuga ibintu bisekeje, gusa ukabona arasetse. Burya ni bwo buryo akoresha akwereka ko yakwishimiye n’ubwo atakwerura ngo abikubwire.
2. Agukorakora ku ntoki
Nubona umukobwa muri kuganira atangiye kugukorakora mu biganza byawe uzamenye ko yishimiye ibyo muri kuganira. Akenshi ku mukobwa biramugora kubwira umuhungu ko yamwishimiye bityo agahitamo kumukorakora ku ntoki kugira ngo umuhungu nawe abyibwire.
3. Akubwira ibintu utari usanzwe umuziho
Ikindi kimenyetso kindi simusiga kizakwereka ko umukobwa yakwishimiye muri kuganira ni uko azatangira kukubwira byinshi ku buzima bwe utari usanzwe uzi. Azakubwira nko ku bintu yaciyemo byamubabaje cyangwa byamushimishije, mbese azagufungurira umutima we.
4. Azakubaza ibibazo byihariye ku buzima bwawe
Umukobwa wishimiye ikiganiro ari kugirana n’umusore uzamubwirwa n’uko atangiye kukubaza ibintu byihariye ku buzima bwawe. Ashobora kukubaza ku nzozi ufite, ku bintu utigeze ubwira undi muntu wese cyangwa akubaze ibijyanye n’aho ukomoka n’ibindi byose bikuri ku mutima utigeze umubwira mbere.
5. Azakubwira ibintu akunda kuri wowe
Biragoye ko umukobwa wishimiye ikiganiro ari kugirana n’umusore ko cyarangira atamubwiye ibintu akunda kuri we. Uzumva akubwiye ati “nkunda amaso yawe, nkunda ukuntu witwara imbere y’abantu, nkunda ukuntu utuma nseka iyo turi kumwe”. Ibyo byose nabikubwira uzamenye ko yakwishimiye bikomeye.
Src:www.hackspirit.com


text:
gomymobi.com ni urubuga rwo kugufasha gukora imbuga zubucuruzi zishubije neza udakeneye gushora mumasaha yigihe cyiterambere cyigiciro cyinshi cyangwa amafaranga ahenze kuri serivise zabigenewe. Kuruhande, uzashobora gukora amaduka atagira imipaka kugirango ugurishe ibicuruzwa byawe bihanga kubaguzi kwisi yose.
Imbuga zawe zirashobora gukora kuri devide zose, ibisubizo byose bya ecran ya mushakisha igezweho kubushakashatsi bumwe
Kurura-n-igitonyanga nuburyo bworoshye bwo gukora urubuga rwawe vuba, nta buhanga / ubuhanga bukenewe busabwa
Buri rubuga nububiko bifite kodegisi ya QR kugiti cyihuse, kandi urashobora guhitamo QR code byoroshye
Imbuga nububiko byashizweho & bifitwe nawe kuruhande rwikirango cyawe & ikirango, nta nguzanyo yacu ibitswe, ni iyanyu rwose
Sisitemu yacu yashizweho kugirango itange urubuga rwawe kandi ibike umuvuduko mwiza & imikorere
Inkunga ikomeye kubakiriya bose
Reka twerekane izina ryirango & ibicuruzwa byiza byo guhanga abantu bose kwisi hamwe nububiko bwububiko bwa eCommerce. Turagufasha gukora amaduka atagira imipaka, kugurisha ibicuruzwa bitagira imipaka; nta mafaranga yo gucuruza, nta mafaranga yo gutanga akazi; uzabona ubwishyu 100% kubyo ugurisha.
Inshingano zacu hano ziribanda kubisubizo byoroshye byoroshye kugutera inkunga.Shakisha Kugurisha NONAHA
Gerageza gusura page yacu y'ibibazo kugirango umenye byinshi kubyingenzi byingenzi, imikorere & ibisubizo.
Turacyakomeza gukora ubushakashatsi kubisubizo bishya biteye ubwoba kugirango tuguhe ibintu bishimishije, twinjire mu makuru yacu none hanyuma twemerere twohereze imenyesha mugihe ibintu bishya bishimishije bigaragara.
Nko hejuru kurubuga rutangaje & urashaka kubaka ikintu cyiza nkicyo? Menya uburyo bwiza bwo gukora butanga ubwisanzure bwo gukora, gushushanya, gucunga no guteza imbere imbuga zawe zubucuruzi & ububiko neza nkuko ubishaka.


text:
Nkuko umugani w’ikinyarwanda ubivuga, burya ngo ntazibana zidakomanaya amahembe. Ni na yo mpamvu ntagihe uzakundana n’umuntu ngo habure ukosereza undi, gusa ikiba gikenewe ni uburyo uwakosheje abyitwaramo kugirango habeho kubabarirana no gukomeza kuryoherwa n’urukundo.
Hari bimwe mu bintu by’ingenzi byo kuzirikana ugomba gukurikiza mu gihe washwanye n’umukunzi wawe bikagera aho mushobora kuba mwanatandukana
1. Muhe umwanya kandi nukora ikosa wihutire gusaba imbabazi
Ubu buryo bufasha abashwanye kongera kwizerana kuko iyo muganira ku kibazo, ukanamusaba imbabazi bituma ikibazo cyanyu gikemuka.
Ubu buryo iyo ubukoresha wirinda kuvuga ureba hirya umwereka ko utabyitayeho, cyangwa kuvuga ukanda telephone, ahubwo ukihatira kuvugana na we murebana.
2. Kwemera amakosa nk’ipfundo ryo kwiyunga
Benshi mu bahungu ntibajya bemera amakosa baba bakoze, gusa niba uzi ko ushaka imbabazi gerageza ucishe bugufi ku buryo amakosa yose uyishyiraho kandi ukabyemera, ibi bizatuma umukobwa arushaho kukwizera ndetse agire n’imbabazi ariko iyo wihagazeho urushaho kumwongerera uburakari akaba yanakuzinukwa.
3. Gerageza umwereke umutima w’uzuye ukuri
Niba wakosheje, jya ugerageza wirinde twaducenga twa hato na hato kuko bituma umukunzi wawe agutakariza icyizere ku buryo n’iyo ukoze ikosa kukubabarira bimugora kuko aba atekereza ko uri umuntu w’umunyamanyanga gusa.
4. Irinde gusubira mu ikosa wakoze
Akenshi iyo umuntu ashaka ko umukunzi amubabarira akamuha imbabazi azikuye ku mutima, amubwira ko ikosa yakoze atazarisubira ukundi. Niba rero warabimusezeranyije jya ugerageza kugendera kure ikosa warahiye ko utazasubira gukora kuko iyo ubisubiriye nyuma yo kubimusezeranya, agufata nk’umuntu utamuha agaciro ndetse utamwitaho cyangwa ugamije kumubabaza nkana.
5. Gerageza kurangwa n’impinduka
Nyuma yo gukorera ikosa umukunzi wawe ukaba ushaka imbabazi, gerageza umwereke ko wahindutse mu mico no mu myifatire kandi ko ugiye kuba umuntu mushya udasanzwe atigize abona, kandi unamubwire ko hari ibyo ugiye gukora ku buryo azabona ko kuba agukunda atigeze ahitamo nabi.
Abakundana mwese rero ni ahanyu kugirango mushimangire umubano wanyu mubaho mu rukundo ruzira uburyarya no guhemukirana mu rwego rwo kubaka urukundo rurambye. Gusa ni mukorerana amakosa mujye mu mumenya gusaba imbabazi no guhinduka.


text:
Ubusanzwe ubukwe bwose iyo buva bukagera busaba imyiteguro hagati y’umukwe n’umugeni. Dutegereje ubukwe bw’umwana w’Imana, aho Umukwe ari Kristo naho umugeni akaba itorero ni yo mpamvu itorerero ari ryo mugeni wa Kristo rigomba kugira ibiriranga.
1. Akunda guhora yiteguye:
Yesu yavuze ko azaza nk’umujura atazabanza guteguza, ahubwo n’ubungubu wakumva aje. Umugeni wa Kristo agomba guhora yiteguye.
2. Agomba gushaka imirimo izamuherekeza:
Yesaya 3:10 handitse ngo “Muvuge ko abakiranutsi bazagubwa neza kuko bazatungwa n’imirimo yabo”. Yohana 9:4 “Nkwiriye gukora imirimo y’uwantumye hakiri ku manywa, bugiye kwira ni igihe umuntu atakibasha gukora”. Aya ni amagambo Kristo yavuze agaragaza ko hagati y’umukwe n’umugeni hagomba kubamo gukora.
3. Ntagomba kugira ikizinga:
Umugeni wa Kristo ahora yezwa n’amaraso ya Kristo uko bukeye kandi ahora yishakaho ikintu kitanyuze umwami. Yesu kugira ngo agisabire imbabazi, kuko mu mibereho yacu turacumura. Abefeso 5:26 havuga uko Kristo azishyira itorero rye ridafite ikizinga cyangwa umunkanyari.
4. Akwiriye kuba akunda Kristo:
Ntabwo bishoboka ko waba umugeni w’umuntu utamukunda. Umugeni wa Kristo agomba kuba akunda Kristo. Kumukunda bisobanuye ko nta kintu kimubabaza ugomba gukora. 1Abakorinto 16:22 “Nihagira umuntu udakunda Umwami wacu, avumwe”. Ntibishoboka ko umuntu yakwitwa umugeni wa Kristo atamukunda.
5. Arangwa no kugandukira Kristo:
Umugeni wa Kristo ntashobora kuba ikigande ahubwo araganduka ibyo Kristo yavuze tigomba gukora abikora byose. Abefeso 5:24 Pawulo yavugaga uko itorero rigandukira Kristo kugira ngo rizabashe kubana na we mu bwami bw’ijuru.
6.Umugeni wa Kristo agomba kugaragaza ubwiza:
Umugeni wa Kristo ni mwiza Yesu yamwambitse ubwiza kuburyo agaragara neza. Daniyeli 6:5 havuga uko abatware bashatse impamvu kuri Daniel yamutsindisha mu by’ubutware barayibura habe no kumubonaho igicumuro kuko yari umwiringirwa ntabonekweho n’amafuti. Umugeni wa Kristo ntarangwaho n’amafuti cyangwa igicumuro.
7. Agomba kuba afite iby’umurimbo byinshi:
Uzatahe ubukwe maze urebe umugeni ukuntu aba asa, aba yahindutse kuko aba yashyizweho iby’umurimbo byose bishoboka. Yesaya 61:10 “Nzajya nishimira Uwiteka cyane, umutima wanjye uzajya unezererwa Imana yanjye kuko yanyambitse imyambaro y’agakiza akamfubika umwitero wo gukiranuka kandi nk’uko umugeni arimbishwa iby’umurimbo bye” Wowe icyo usabwa ni ugukiranuka ubundi Yesu akakwiyambikira.
8.Umugeni wa Kristo yarasabwe:
Umugeni wa Kristo aba yarasabwe kandi yarakowe. Igihe Yesu yari ku musaraba yatanze inkwano y’amaraso bivuze ngo gukwa byararangiye. Ujye wiyumvishamo ko Yesu yamaze kudukwa kandi yamaze gutanga ikiguzi cy’ubuzima bwacu kugira ngo aturonke. Umugeni wa Kristo ikimuranga ni uko aba yarakowe nta wundi yemerera (Satani).
9. Ubukwe buzabera mu kirere:
Matayo 22:1, ushobora kubona ukuntu Yesu yajyaga aca imigani avuga iby’ubukwe. Iyo usomye usanga Yesu yarimo ashushanya ubukwe bw’umwana w’intama avuga ko umuntu wese uzaza mu bukwe bwe agomba kuzaba yambaye neza. 1Abatesalonike 4:16 havuga uko Umwami ubwe aziyizira agahagarara ku bicu abera bakamusanganira.
10. Yiteguye kuzabana n’Imana iteka ryose muri Yerusalemu nshya:
Ibyahishuwe 21hagaragaza ko hari aho abera tuzajya kuba iteka ryose. Mbese uriteguye gusanganira umukwe mukazabana ubuziraherezo? Niba utiteguye icyo usabwa gukora ni ukwatura ibyaha byawe ukakira Yesu nk’Umwami n’Umukiza w’ubugingo bwawe hanyuma Kristo akaba ari we uyobora ubuzima bwawe.
Muri macye birakwiriye ko wigenzura ukareba niba koko wujuje ibiranga umugeni wa Kristo, hanyuma wasanga hari ibitagenda neza, ukaba wafata icyemezo cyo kwikosora bityo twese duhore twiteguye amatabaza yacu ahore yaka kugira ngo umukwe nahamagara tuzamusanganire vuba na bwangu.
Umwigisha: Adda Darlene Kiyange


text:
Musanze: Ababyeyi basabwe kujya borohereza abana gusura inzibutso za Jenoside
Yanditswe na NGABOYAHIZI PROTAIS
Guverineri w’Intara y’Amajyaruguru Gatabazi Jean Marie Vianney, asaba ababyeyi kujya borohereza abana gusura inzibutso za Jenoside yakorewe abatutsi, kugira ngo nabo bahakure ubumenyi ku mateka ya Jenoside u Rwanda rwaciyemo.
Ni ubutumwa yatangiye mu muhango wo kunamira abazize Jenoside yakorewe abatutsi mu 1994, biciwe ku cyahoze ari urukiko rw’ubujurire rwa Ruhengeri (Court d’Appel Ruhengeri).
Guverineri Gatabazi mu butumwa bwe yagize ati “Ibyabaye mu Rwanda kugeza ubwo habaho Jenoside yakorewe abatutsi mu 1994, byatewe no gutoza abana ibibi aho babaga bari hose, mu mashuri ndetse no mu biganiro bagiranaga.
Ibi rero igihe kirageze ngo amateka ahinduke, ababyeyi mutoze abana gukura bakunda igihugu cyabo bagendera kure ingengabitekerezo ya Jenoside, ariko na none ndasaba ababyeyi, ibigo by’amashuri n’ahandi hahurira urubyiruko gufasha abana kubona uburyo bwo gusura inzibutso, kugira ngo bige amateka mabi yaranze u Rwanda, bityo bizabafashe kurwanya ingengabitekerezo ya Jenoside”.
Umwe mu barokokeye ku cyahoze ari urukiko rw’ubujurire rwa Ruhengeri, Mukamukiza Devothe, mu buhamya yatanze yagize ati “Twakuwe hirya no hino mu byahoze ari za Komini, maze batuzana hano batwizeza ko ngo tugiye kuharindirwa, rwose twaje tuhizeye ubuzima, ariko nko mu kigo gitanga ubutabera si ko byagenze, kuko barahatwiciye.
Rwose twari duhari turenze ibihumbi ntazi, nkange naje nturutse mu cyahoze ari komini Nyarutovu, muri Perefegitura ya Ruhengeri, nge n’ababyeyi bange n’abo tuva inda imwe Jenoside yankozeho kugeza ubwo mu bana 10 n’ababyeyi bange ari nge warokotse.”
Yakomeje agira ati “Badushyize muri uru rukiko baraturundanya, maze badutera ibyuma na za Gerenade nta n’ubwo nzi uko ingabo zahoze ari iza FPR Inkotanyi zatugezeho ngo zidukize abo bicanyi kuko nta bwo nari nzi aho ndi.
Ndazishima kuko iyo zitanahagera nta n’umwe wo kubara inkuru wari kurokoka, n’ubwo ababyeyi bange n’abavandimwe bigendeye nkiri umwana, mfite Leta nk’umubyeyi kuko yampaye uburyo bwo kwiga kugera muri Kaminuza, ubu ndiho neza kandi mparanira gukomeza kwiteza imbere”.
Kuri ubu ku rukuta rw’abazize Jenoside yakorewe abatutsi baguye ku rukiko rw’ubujurire rwa Ruhengeri, hamaze kuboneka amazina y’abantu 89, mu gihe bivugwa ko hiciwe abasaga 800, ubuyobozi bukaba busaba buri wese waba ufite amakuru y’abandi bahaguye kuyatanga.


text:
Amatsinda, cyangwa club, ahuriza hamwe abakobwa n’abahungu, bakaba inshuti, bakiga ibintu byinshi, kandi bakishimisha. Hari amatsinda aba agamije kurushanwa, ariko na byo ntibibuza abayagize kuba inshuti. Ibi abanyamakuru ba “Ni Nyampinga” twabibonye mu matsinda abiri: “Amahoro” ni club ikinira Karate i Shangi muri Nyamasheke. Na ho “Inkoramutima”, barabyina. Itsinda ryabo rikorera kuri Janja, mu karere ka Gakenke.
“Ni Nyampinga” tugera mu ishuri ryisumbuye ryitiriwe Mutagatifu Fransisiko i Shangi, twasanze abakobwa bakina Karate barimo bitoza. Aba bakobwa iyo batera imigeri, uba ubona babishyizeho umutima, ndetse buri wese yifuza kuwutera neza kurusha abandi. Ngo ariko n’ubwo barushanwa, ntibituma bagira umwiryane.
Alice ni umwe muri bo. Ati: “Iyo turi gukina nge na bagenzi bange tuba twishimye. Kandi n’iyo turangije tugira umwanya wo kuganira hagati yacu, maze tugakomeza ubucuti dufitanye.”
Kurushanwa biba mu matsinda menshi. “Inkoramutima” ni itsinda rigizwe n’abari babyina kandi bakavuza ingoma. Muri iri tsinda buri wese aba yifuza kugaragara neza, bityo bikaba byamuhesha amahirwe yo kuba mu itsinda rito rizasohokera abandi. Ngo ariko kurushanwa kwabo ni ko gutuma itsinda rikomera.
Valentine na we abyinamo. Yagize ati: “Abarusha abandi ni bo basohoka bakajya kubyina kugira ngo itorero rigaragare neza. Abasigara ntibibababaza, abagiye baba bahagarariye itorero ryose. Iyo bazanye insinzi iba ari iyacu twese!”
Epiphanie, ni we mukaraza uhiga abandi mu Nkoramutima. Yaratubwiye ati: “Iyo ntanze abandi kumenya umurishyo mushya simbirataho, ahubwo ndabigisha maze tugakomeza kuba inshuti”.
Aba ba nyampinga bose twaganiriye barasaba abandi baba mu yandi matsinda guhiga, bakarushanwa, ariko kandi bakabikora bishimye kandi bagakomeza kuba inshuti.